title: Paveletsin asema (Moskova)

text: Nykyisen asemarakennuksen vanha osa valmistui vuonna 1900. Aseman rakentamista edelsi runsaat 230 kilometriä Moskovasta eteläkaakkoon sijaitsevasta Paveletsin kylästä () Moskovaan ulottuvan ratayhteyden rakentaminen tsaari Nikolai II:n antamalla luvalla. Selkeyden vuoksi on hyvä tietää, että Moskovan Paveletsin aseman ohella Venäjän rautatieverkko tuntee nykypäivänäkin Paveletsin kylän Tulan aseman (Pavelets-Tulski).


title: Örnen-luokka

text: Örnen-luokka oli Ruotsin merivoimien torpedoristeilijäluokka, johon kuului viisi alusta.


title: Mălina Olinescu

text: Mălina Olinescu (29. tammikuuta 1974 – 12. joulukuuta 2011) oli romanialainen laulaja, joka edusti Romaniaa Eurovision laulukilpailussa 1998 kappaleella "Eu cred" ("Uskon") ja jäi sijalle 22 saatuaan 6 pistettä, jotka kaikki tulivat Israelilta. Olinescu teki itsemurhan 12. joulukuuta 2011 hyppäämällä kuudennen kerroksen ikkunasta.


title: Mălina Olinescu

text: Vuosina 2000-2007 hän oli naimisissa Dan Stescon kanssa.


title: Under the Mistletoe

text: Under the Mistletoe on kanadalaisen Justin Bieberin ensimmäinen joulualbumi ja toinen studioalbumi. Island Records julkaisi sen 1. marraskuuta 2011.


title: Under the Mistletoe

text: Elokuussa 2011 Bieber tiedotti aikovansa julkaista ensimmäisen joulualbuminsa loppuvuodesta 2011. Syyskuussa 2011 Bieber julkaisi albumin kansikuvan ja nimen Facebookissa. Lokakuussa 2011 Mariah Carey paljasti, että hän ja Bieber laulavat hänen kappaleensa "All I Want for Christmas Is You" duettona uudella albumilla.


title: Under the Mistletoe

text: Albumin ensimmäinen single "Mistletoe" julkaistiin 17. lokakuuta 2011.


title: Under the Mistletoe

text: "Under the Mistletoe" debytoi yhdysvaltain "Billboard" 200 -listan ensimmäisellä sijalle myyden yli 210 000 kappaletta ensimmäisenä myyntiviikonloppuna. Albumi on debytoinut kymmenen parhaan joukkoon myös Espanjassa, Australiassa, Norjassa ja Alankomaissa.


title: Lucie Visser

text: Lucie Visser (s. 18. helmikuuta 1958 Haag) on alankomaalainen entinen malli. Hänet valittiin Miss Alankomaaksi vuonna 1976. Hän aloitti uransa 15-vuotiaana. Hän poseerasi "Playboyn" hollantilaisversiossa kesäkuussa 1987 sekä joulukuussa 1989 ja myös esiintyi useissa rooleissa näyttelijänä.


title: Retrogradinen amnesia

text: Retrogradinen amnesia () () on takautuva amnesian muoto, joka tarkoittaa aivojen vaurioitumista tai sairastumista edeltävään aikaan kohdistuvaa muistinmenetystä. Muistamattomuus voi olla kestoltaan sekunneista vuosikymmeniin ja pahimmillaan kattaa koko henkilön menneisyyden. Retrogradista amnesiaa voi ilmetä yhtäaikaisesti anterogradisen amnesian kanssa.


title: Retrogradinen amnesia

text: Retrogradinen amnesia voi olla seurausta muun muassa aivohalvauksesta, erilaisista aivovaurion aiheuttaneista akuuteista traumoista kuten onnettomuuksista, neurologisista sairauksista kuten alkoholin aiheuttamasta Korsakovin oireyhtymästä tai Alzheimerin taudista, tai tietyistä virusperäisistä sairauksista kuten herpes simplexin aiheuttamasta aivokuumesta. Mitään tiettyä aluetta aivoissa ei ole suoranaisesti pystytty yhdistämään retrogradiseen amnesiaan, mutta joidenkin aivokuoren alueiden, kuten anteriorisen temporaalilohkon lateraalikorteksin vaurion tiedetään olevan yhteydessä muistinmenetykseen, johon liittyy vaikea retrogradinen amnesia. Tämä saattaa liittyä vaikeuteen hakea tietoa muistista. Myös tietyt aivojen alueet, jotka liittyvät omaelämänkerralliseen muistiin, kuten mediaalinen temporaalilohko ja sen hippokampus sekä väliaivojen talamuksen dorsomediaalinen tumake saattavat vaurioituessaan aiheuttaa rajatun retrogradisen amnesian.


title: Retrogradinen amnesia

text: Monissa onnettomuustapauksissa, joihin liittyy onnettomuutta edeltävä muistinmenetys tapahtuu spontaania palautumista ja muistamattomuus saattaa lopulta jäädä ulottumaan vain sekunteihin ennen onnettomuutta. Potilailla, jotka kärsivät taudin pysyvästä muodosta saattaa muistinmenetys kattaa useita vuosia, joiden ajalta muistot eivät enää palaudu. Tälläisten potilaiden voi olla joissain tapauksissa mahdollista oppia läheistensä avulla tietoja omasta henkilöhistoriastaan, vaikka itse muistot eivät palautuisikaan. Usein muistot, jotka ovat lähempänä vauriohetkeä ovat vähäisen kertauksen takia vaikeammin muistettavissa, ja siksi palautuvat myös toipumisen yhteydessä viimeisenä, jos ollenkaan.


title: Mistletoe

text: Mistletoe voi tarkoittaa ainakin seuraavia:


title: Apasra Hongsakula

text: Apasra Hongsakula (; s. 16. tammikuuta 1947 Bangkok) on thaimaalainen kauneuskuningatar. Hän voitti Miss Universum -tittelin vuoden 1965 kisoissa Miami Beachillä ensimmäisenä thaimaalaisena. Tätä edelsi Miss Thaimaa -kilpailun voittaminen Bangkokissa vuonna 1964. Apasra palasi Miss Universum -kilpailuun tuomarina vuosina 1973 ja 1979.


title: Apasra Hongsakula

text: Apasra kävi koulua Penangissa, Malesiassa. Hän meni naimisiin kuningatar Sirikitin ensimmäisen serkun kanssa ja sai pojan, mutta erosi sittemmin.


title: Martti Aljand

text: Martti Aljand (s. 22. marraskuuta 1987 Tallinna, Viron SNT, Neuvostoliitto) on virolainen uimari. Hän edustaa seuratasolla "TOP Ujumisclub"ia.


title: Martti Aljand

text: Aljand edusti Viroa Pekingin vuoden 2008 kesäolympialaisissa, missä hän sijoittui 100 metrin rintauinnissa sijalle 45 ja 200 metrin rintauinnissa sijalle 46. Lyhyen radan EM-kilpailuista Aljand on saavuttanut 100 metrin sekauinnissa kaksi pronssimitalia ja 100 metrin rintauinnissa yhden hopean.


title: Martti Aljand

text: Aljandin isosisko Triin Aljand on myös olympiatason uimari ja arvokisamitalisti. Sisarusten isöäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960.


title: Kivilampi

text: Kivilampi on tarkoittaa muun muassa seuraavia:Kasalaisen Karttapaikan mukaan Suomessa nimi Kivilampi viittaa yli 150:een järveen tai muuhun kohteeseen.


title: Grand Central Terminal

text: Grand Central Terminal (GCT) on terminaaliasema 42nd Streetin ja Park Avenuen kulmassa Midtown Manhattanilla New Yorkissa, Yhdysvalloissa. Rautatieasemalla on 44 laituria ja yhteensä 67 raidetta. Ne sijaitsevat kahdessa tasossa, joista kumpikin on maan alla. Ylemmällä tasolla on 41 ja alemmalla 26 raidetta. Asemalle liikennöi myös viisi paikallisjuna Metro-North Railroadin linjaa ja useita New Yorkin metron linjoja.


title: Grand Central Terminal

text: Rakennustyöt kestivät yli kymmenen vuotta. Asema avattiin virallisesti 2. helmikuuta 1913, korvaten edeltävän "Grand Central Stationin".


title: Tanja Kylliäinen

text: Tanja Kylliäinen (s. 30. tammikuuta 1993 Baltimore, Maryland, Yhdysvallat) on suomalainen kilpauransa päättänyt uimari. Hänellä on myös Yhdysvaltain kansalaisuus. Seuratasolla Kylliäinen edusti Yhdysvalloissa baltimorelaista Loyola-Blakefield Aquaticsia ja Suomessa Raision Urheilijoita sekä Lappeenrannan Uimareita.


title: Tanja Kylliäinen

text: Kylliäinen pitää hallussaan 400 metrin sekauinnin Suomen ennätyksiä sekä pitkällä että lyhyellä radalla. Lyhyen radan EM-kilpailuissa 2011 hän ui samalla matkalla loppukilpailuun, jossa sijoittui kahdeksanneksi SE-ajalla. Suomen ennätys oli kyseisten kilpailujen ainoa.


title: Tanja Kylliäinen

text: Marraskuussa 2015 Kylliäinen ui Minneapolisissa 200 metrin sekauinnissa pitkän radan Suomen ennätyksen parannettuaan Emilia Pikkaraisen kuusi vuotta vanhaa aikaa kolme sekunnin sadasosaa. Samalla Kylliäinen alitti viidentenä suomalaisuimarina Rion kesäolympialaisten 2016 varman osallistumisen takaavan A-rajan ja valittiin Suomen joukkueeseen maaliskuussa.


title: Tanja Kylliäinen

text: Kylliäinen ui 400 metrin sekauinnissa Rion olympialaisten alkuerässä 6. elokuuta 2016 uuden Suomen ennätyksen 4.45,33, mutta sijoittui sillä alkuerissä vasta sijalle 25 ja karsiutui jatkosta.


title: Tanja Kylliäinen

text: Kesäkuussa 2018 Kylliäinen ilmoitti päättävänsä kilpauransa Jyväskylässä käytyjen SM-kilpailujen jälkeen. Häntä oli vaivannut täysipainoisen harjoittelun estänyt olkapäivävamma.


title: Tanja Kylliäinen

text: Kylliäisen isä on suomalainen ja äiti yhdysvaltalainen. Suomen kieltä hän osaa vähän. Kylliäinen oli aikakautensa uimareihin nähden suhteellisen lyhyt, 155 senttimetrin pituinen.


title: Oh Seong-ok

text: Oh Seong-ok (, s. 10. lokakuuta 1972 Daejeon) on eteläkorealainen käsipalloilija, olympiavoittaja ja maailmanmestari.


title: Oh Seong-ok

text: Oh on kuulunut Etelä-Korean naisten käsipallomaajoukkueeseen jokaisissa kesäolympialaisissa vuosina 1992–2008. Sydneyn vuoden 2000 neljättä sijaa lukuun ottamatta Oh on maajoukkueen jäsenenä voittanut olympiamitalin jokaisista kisoista kirkkaimpana saavutuksenaan olympiavoitto Barcelonasta 1992. Lisäksi hänellä on MM-kulta- ja pronssimitalit.


title: Polisse

text: Polisse on 2011 valmistunut ranskalainen poliisidraama. Elokuvan on käsikirjoittanut ja ohjannut Maïwenn, joka myös näyttelee filmissä. "Polisse" kuvaa Pariisin lastensuojeluyksikön toimintaa ja sen elämää dokumentoivaa valokuvaajaa. Maïwenn sai idean elokuvaan nähtyään dokumentin lastensuojeluyksikön toiminnasta.


title: Polisse

text: Elokuvan nimi on ranskan poliisia tarkoitava sana lasten tavauskielellä kirjoitettuna.


title: Polisse

text: Elokuva voitti tuomariston palkinnon Cannesin elokuvajuhlilla vuonna 2011.


title: Farmakopea

text: Farmakopea on käytössä olevien lääkeaineiden määritelmät sisältävä kirja. Farmakopeaan sisältyy myös laatuvaatimukset lääkeaineille, apuaineille ja lääkevalmisteille sekä mm. määräyksiä ja ohjeita säilytyksestä. Suomessa farmakopean vahvistavaksi viranomaiseksi on Lääkelaissa määritelty Fimea. Farmakopeaa käyttävät toiminnassaan lääketeollisuus, lääketukkukaupat, apteekit ja lääkevalvontaviranomaiset. Vaikka lääkeaineluetteloita oli ollut jo antiikin ajoilta lähtien, ensimmäisen kerran termiä farmakopea käytti Anuce Foesius 1561.


title: Farmakopea

text: Suomen ensimmäinen "Pharmacopoea Fennica" ilmestyi vuonna 1819 latinan kielellä. Sen esikuvana oli ollut ruotsalainen farmakopea vuodelta 1784. Toinen laitos ilmestyi vuonna 1852 latinan kielellä. Siitä julkaistiin myös täydennetty ruotsinkielinen painos ja vuoden 1863 kolmas laitos oli hyvin samanlainen. Neljäs laitos ilmestyi latinaksi ja ruotsiksi vuonna 1885 ja sen esikuvana oli kolme vuotta aiemmin julkaistu saksalainen farmakopea. Viides laitos ilmestyi suomeksi ja ruotsiksi vuonna 1915. Kuudes laitos ilmestyi suomeksi vuonna 1938 ja ruotsiksi vuonna 1940. Siinä oli otettu huomioon kansainvälisiä sopimuksia ja vaatimuksia ja sen laatimisessa oli käytetty apuna ruotsalaista ja tanskalaista farmakopeaa. Samoja esikuvia käytettiin vuonna 1956 ilmestyneessä seitsemännessä laitoksessa, joka oli apteekkien lisäksi tarkoitettu myös lääketeollisuutta ja tukkukauppaa varten.


title: Farmakopea

text: Kansainvälisyyden vaatimuksien lisäännyttyä Pohjoismainen Farmakopeatoimikunta julkaisi ensimmäisen "Pharmacopoea Nordica"n vuonna 1962 ja se tuli voimaan vuonna 1965 kaikissa Pohjoismaissa ja korvasi kansallisen farmakopean. Euroopan Farmakopeatoimikunta julkaisi ensimmäisen "European Pharmacopoeia"n vuonna 1969. Se otettiin käyttöön Suomessa vuoden 1978 alussa ja "Pharmacopoea Nordica" on jäänyt vähitellen pois käytöstä. Nykyään Euroopan farmakopeaa toimittaa Euroopan neuvoston lääkkeiden laatuasioista vastaava yksikkö (EDQM).


title: Ram Charan

text: Ram Charan (; s. 27. maaliskuuta 1985 Chennai, Tamil Nadu, Intia) on intialainen, telugunkielinen näyttelijä ja telugunkielisen elokuvateollisuuden megatähti Chiranjeevin poika. Hänet tunnetaan mediassa myös nimellä ”Mega Power Star”.


title: Ram Charan

text: Ram Charanin ensimmäinen elokuva "Chirutha" ilmestyi vuonna 2007, ja hän sai roolistaan parhaan miestulokkaan Filmfare Awards South -palkinnon. Hänen seuraavasta elokuvastaan, vuonna 2009 ilmestyneestä "Magadheerasta", tuli pian ilmestymisensä jälkeen telugunkielisen elokuvateollisuuden menestynein elokuva, ja Ram Charan sai siinä esittämästään kaksoisroolista vuoden parhaan telugunkielisen näyttelijän Filmfare Awards South -palkinnon.


title: Kupro

text: Kupro on kupari-ammoniakkimenetelmällä selluloosasta valmistettava muuntokuitu. Kupron kauppanimiä ovat mm. Bemberg, Bemsilke, Bamsilke, Cupioni, Cupresa ja Cuprama.


title: Kupro

text: Kuproa kutsuttiin aiemmin myös nimellä "kuparisäteri".


title: Kupro

text: Kuprokuituja valmistetaan nykyisin puuselluloosasta kuten viskoosia. Alun perin kuprokuidut valmistettiin puuselluloosan sijaan puuvillan niin sanotusta lintteristä (). Se on puuvillan siemeniin kuitujen erotuksen jälkeen jäävää lyhyttä kuitua, joka ei sovellu kehrättäväksi. Kehruuliuos valmistetaan liuottamalla selluloosa kuparioksidiammoniakkiin: ensin selluloosa jauhetaan yhdessä saostetun kuparihydraatin kanssa, sitten seos käsitellään konsentroidulla ammoniakilla. Näin saatu kehruuliuos saostetaan hitaasti kuumalla vedellä, jolloin selluloosa koaguloituu märkä- tai venytyskehruuta varten.


title: Kupro

text: Kuprokuidun kehitti Louis Despeissis vuonna 1890 Ranskassa. Kuidun valmistusmenetelmän kehittely kuitenkin jatkui Saksassa ja 1908 saksalaisyritys J.P. Bemberg toi markkinoille Bemberg-silkin. Valmistuskustannuksiltaan halvempi viskoosi kuitenkin yleistyi ja Bembergiä ja japanilaista Asashia lukuun ottamatta kuidun valmistus loppui ensimmäisen maailmansodan alkuun mennessä. 1990-luvulla kuprokuidun suosio elpyi muodissa.


title: Kupro

text: Kankaana kupro on silkkimäistä ja siitä valmistetaankin alusasuja. Kupron suurin käyttökohde on vuorikankaana. Kuproa hoidetaan viskoosin tavoin.


title: Allu Arjun

text: Allu Arjun (; s. 8. huhtikuuta 1982 Chennai, Tamil Nadu, Intia) on intialainen, telugunkielinen näyttelijä ja elokuvatuottaja Allu Aravindin poika. Hänet tunnetaan mediassa ja elokuvien alkuteksteissä myös nimellä ”Stylish Star”.


title: Allu Arjun

text: Allu Arjun syntyi Chennaissa, mutta on myöhemmin muuttanut Hyderabadiin. Vuonna 2011 hän meni naimisiin Sneha Reddyn kanssa Hyderabadissa. Heillä on 4. huhtikuuta 2014 syntynyt poika, Ayaan.


title: Allu Arjun

text: Allu Arjun aloitti elokuvauransa esiintymällä enonsa Chiranjeevin tähdittämissä elokuvissa "Vijetha" (1985) ja "Daddy" (2001). Hänen ensimmäinen pääosaroolinsa oli Kovelamudi Raghavendra Raon elokuvassa "Gangotri" vuonna 2003. Seuraavana vuonna ensi-iltansa saaneesta "Aryasta", jossa Allu Arjun myös näytteli pääosassa, tuli taloudellinen menestys.


title: Allu Arjun

text: Allu Arjun on voittanut kolmesti parhaan telugunkielisen miesnäyttelijän Filmfare Awards South -palkinnon: vuoden 2008 elokuvasta "Parugu", vuoden 2010 elokuvasta "Vedam" sekä vuoden 2014 elokuvasta "Race Gurram". Lisäksi hän oli ehdolla vuonna 2009 roolistaan elokuvassa "Arya 2". Myös Nandi Special Jury Award -palkinnon hän on voittanut kahdesti, elokuvillaan "Arya" ja "Parugu".


title: Allu Arjun

text: Elokuvauransa ohessa Allu Arjun on työskennellyt 7 Upin ja Colgaten mainosmiehenä Andhra Pradeshissa.


title: 7404

text: 7404 on digitaalielektroniikassa TTL-logiikkaperheen integroitu piiri, johon on pakattu 6 kappaletta loogista NOT-porttia eli invertteriä. Piiriä kutsutaan tämän johdosta usein hex-invertteriksi. Sitä valmistetaan myös CMOS-tekniikalla mm. 74HC04 ja 74HCT04-piireinä. Näistä ensimmäinen on CMOS-tasoinen versio ja sen käyttöjännitesuositus on 2,0-6,0 V, kun taas jälkimmäiselle eli TTL-tasoiselle versiolle suositeltu käyttöjännitealue on 4,5-5,5 V. Molemmat on pakattu TTL-piireille tyypilliseen pinnikonfiguraatioon.


title: 7404

text: CMOS-logiikkaperheessä 4049 on myös samanlainen NOT-piiri. Sen pinnit ovat käänteisessä järjestyksessä, eli jokainen 4049-piirin sisääntulo on 74*04-piirin ulostulo. 4049-piirin pakkaus on tavallisesti 16-nastainen. Positiivinen jännite kytketään PDIP-versiossa nastaan 1 ja negatiivinen (maa) nastaan 8. 4049-piirin käyttöjännitealue on myös paljon laajempi, 3-15 V DC.


title: 7404

text: 7414 on EI-tuloinen Schmitt-liipaisupiiri. Siihen on samoin integroitu 6 invertteriä, mutta niiden tuloilla on hystereesi.


title: 7404

text: 74*04-piiriä valmistetaan useaan eri pakkaustyyppiin 14-nastaisena, mm.


title: Etgar Keret

text: Etgar Keret (, s. 20. elokuuta 1967 Ramat Gan, Tel Aviv, Israel) on israelilainen kirjailija, joka on kirjoittanut novelleja, sarjakuvaromaaneja ja elokuva- ja televisiokäsikirjoituksia. Keret on Ben Gurion -yliopiston kirjallisuustieteen professori.


title: Etgar Keret

text: Salman Rushdie on sanonut Keretiä uuden sukupolven ääneksi. Hänen kirjansa ovat Israelissa suosittuja, vuoden 2011 teos () nousi myyntilistan ykköseksi ohi tavanomaisten listasuosikkien. Itsekin hän pitää kahdeksan vuoden tauon jälkeen kirjoittamaansa kirjaa parhaana teoksenaan. Väliaikana hän teki elokuvakäsikirjoituksia, mutta kertoo, että hänen kasvava lapsensa esitti kysymyksiä, jotka saivat hänet taas kirjoittamaan.


title: Etgar Keret

text: Keretin tunnetuin teos on ilmestynyt englanniksi nimellä "Kneller's Happy Campers", jossa hän käsittelee itsemurha-aihetta satiirin keinoin. Hänen ystävänsä ja entinen tyttöystävänsä ovat tehneet itsemurhan. Keretin teoksia ei ole suomennettu.


title: Etgar Keret

text: Keret ottaa myös poliittisesti kantaa. Hän sai aikaan poliittisen skandaalin ajaessaan vainoharhaisena pitämänsä pääministeri Benjamin Netanjahun nurkkaan pakottamalla tämän myöntämään haastattelussa, ettei tarkoitus ole tehdä mitään palestiinalaiskonfliktin ratkaisun hyväksi. Hän on kirjoittanut kirjan "Gaza Blues" yhdessä palestiinalaiskirjailija Sair El-Youssefin kanssa. Kannanottojensa vuoksi hän ja hänen perheensä on saanut uhkailuja.


title: Etgar Keret

text: Keretin isä piileksi maakuopassa säilyäkseen toisen maailmansodan aikana hengissä, äiti on oman perheensä ainoa Varsovan getosta henkiin jäänyt. Veli on anarkisti, joka asuu Thaimaassa puussa, sisar ortodoksijuutalainen.


title: HMS Clas Uggla (1899)

text: HMS Clas Uggla oli Ruotsin laivaston Örnen-luokan torpedoristeilijä.


title: HMS Clas Uggla (1899)

text: Alus tilattiin Bergsundin telakalta. Se laskettiin vesille 9. joulukuuta 1899 ja alus valmistui vajaata vuotta myöhemmin 28. marraskuuta 1900.


title: HMS Clas Uggla (1899)

text: Se upposi ajettuaan karille 22. kesäkuuta 1917. Alus poistettiin alusluettelosta 30. elokuuta.


title: Babar ja Badun seikkailut

text: Babar ja Badun seikkailut (engl. "Babar and the Adventures of Badou") on vuonna 2010 valmistunut 3D-animaatiosarja. Suomessa sitä esitettiin lokakuusta 2010 huhtikuuhun 2011.


title: Babar ja Badun seikkailut

text: Listassa on vain osa hahmoista.


title: HMS Psilander (1899)

text: HMS Psilander oli Ruotsin laivaston Örnen-luokan torpedoristeilijä.


title: HMS Psilander (1899)

text: Alus tilattiin Finnbodan telakalta. Se laskettiin vesille 25. marraskuuta 1899 ja alus otettiin palvelukseen vajaata vuotta myöhemmin 6. elokuuta 1900.


title: HMS Psilander (1899)

text: Alus siirrettiin koululaivaksi 1927 ja se poistettiin palveluksesta 1. heinäkuuta 1937.


title: HMS Jacob Bagge (1898)

text: HMS Jacob Bagge oli Ruotsin laivaston Örnen-luokan torpedoristeilijä.


title: HMS Jacob Bagge (1898)

text: Alus tilattiin Kockums Mekaniska Verkstads AB:lta. Se laskettiin vesille 30. huhtikuuta 1898 ja alus otettiin palvelukseen 23. marraskuuta 1898.


title: HMS Jacob Bagge (1898)

text: Se siirrettiin koululaivaksi 1941. Alus poistettiin palveluksesta 13. kesäkuuta 1947 ja se romutettiin 1951.


title: HMS Claes Horn (1898)

text: HMS Claes Horn oli Ruotsin laivaston Örnen-luokan torpedoristeilijä.


title: HMS Claes Horn (1898)

text: Alus tilattiin W. Lindbergs Verkstads & Varf AB:lta. Se laskettiin vesille 9. helmikuuta 1898 ja alus otettiin palvelukseen 7. elokuuta 1898.


title: HMS Claes Horn (1898)

text: Alus poistettiin palveluksesta 10. joulukuuta 1923 ja se romutettiin vuotta myöhemmin.


title: HMS Örnen (1896)

text: HMS Örnen oli Ruotsin laivaston Örnen-luokan torpedoristeilijä.


title: HMS Örnen (1896)

text: Alus tilattiin Lindholmens Verkstadilta. Se laskettiin vesille 6. elokuuta 1896 ja alus otettiin palvelukseen 12. toukokuuta 1897.


title: HMS Örnen (1896)

text: Alus siirrettiin koululaivaksi 1926. Se poistettiin palveluksesta 13. kesäkuuta 1947 ja alus upposi maalilaivana 1950.


title: Lintunen

text: Lintunen on suomalainen sukunimi, joka on muun muassa seuraavilla henkilöillä:


title: Rees

text: Rees on muun muassa seuraavien henkilöiden sukunimi:


title: Nanny Cedercreutz

text: Ebba Louise Nanny Cedercreutz os. "Lagerborg" (19. maaliskuuta 1866 Cannes, Ranska – 8. joulukuuta 1950 Helsinki) oli suomalainen ruotsin kielellä kirjoittanut kirjailija.


title: Nanny Cedercreutz

text: Cedercreutzin isä oli insinööri Alexander Wilhelm Lagerborg joka oli tullut vaimonsa Anna Maria Christina (Nanny) Franzénin kanssa Etelä-Ranskaan toipuakseen tuberkuloosista. Nannyn äiti kuoli lapsivuoteeseen Nannyn syntymän jälkeen. Hänen isäånsä meni myöhemmin naimisiin Nannyn kotiopettajattaren Amalia Tigerhjelmin kanssa.


title: Nanny Cedercreutz

text: Voimakastahtoinen ja itsenäinen Nanny harrasti nuoruudessaan vuoristokiipeilyä ja vaeltelua Norjassa ja Sveitsissä. Hän saapui 19-vuotiaana vuonna 1885 Geneveen opiskellakseen ranskan kieltä mutta alkoi pian kuunnella paikallisessa yliopistossa pidettyjä matematiikan ja fysiikan luentoja. Hän jatkoi matematiikan ja fysiikan opintoja Tukholman korkeakoulussa 1886–1889 ja laati siellä 1888 fysiikan väitöskirjan vuorisuoloista. Tämän jälkeen hän opiskeli vielä matematiikkaa Sorbonnen yliopistossa. Vuonna 1890 Nanny Cedercreutz kutsuttiin toisena naisena maailmassa "La société mathématique de France"-seuran jäseneksi (ensimmäisenä naisena oli 1882 seuran jäseneksi valittu Sofja Kovalevskaja). Hän suoritti samana vuonna myös "licenciée ès sciences mathématiques"-tutkinnon matematiikassa Sorbonnessa.


title: Nanny Cedercreutz

text: Vuonna 1892 Nanny meni naimisiin lääkäri Emil Waldemar Cedercreutzin (1852–1924) kanssa jonka samanniminen veljenpoika oli tunnettu kuvataiteilija.


title: Nanny Cedercreutz

text: Nanny Cedercreutz julkaisi omalla nimellään kaksi matkakuvausta nuoruusvuosiltaan "Från alp och hav" (1914) ja "Vandringslust" (1935). Hän kirjoitti lisäksi pari kotiseutukuvausta salanimellä "Bengt Ivarson". Vuonna 1919 hän julkaisi myös riimikroniikan "Fröken Milla Lund och Fiken, hennes hund" jossa kuvattiin kuinka neiti Milla Lundin sylikoira joutui Helsingin seudulle linnoitustöihin tuotujen kiinalaisten ruokapataan.


title: Nanny Cedercreutz

text:
Omalla nimellä:
Nimimerkillä "Ala":
Nimellä "Bengt Ivarson":


title: Anni Lilja

text: Anni Emilia Lilja (13. toukokuuta 1871 Virolahti – 25. maaliskuuta 1952 Tampere) oli suomalainen lastenkirjailija.


title: Anni Lilja

text:
Omalla nimellä:
Nimimerkillä "Irja Wihuri":


title: Alppilan vesitornit

text: Alppilan vesitornit ovat kaksi Helsingin Alppilan kaupunginosassa Linnanmäellä sijaitsevaa vesitornia, jotka on rakennettu vuosina 1876–1929 ja 1937–1938. Niistä vanhempi, alun perin vuonna 1876 valmistunut suorakaiteen muotoinen vesitorni eli Vesilinna, on Helsingin ensimmäinen ja vanhin, mutta sitä on myöhemmin useita kertoja laajennettu. Uudempi, vuosina 1937–1938 rakennettu, on pohjaltaan ympyrän muotoinen. Kumpikaan ei ole alkuperäisessä käytössään, mutta rakennukset on suojeltu asemakaavassa.


title: Alppilan vesitornit

text: Nykyisin tornien ympärillä on Linnanmäen huvipuisto. Pyöreän vesitornin varsinaisen vesisäiliön alla olevaan tilaan on rakennettu Linnanmäen huvilaitteita, kuten vuoristorata Linnunrata. Siihen on suunniteltu myös hotellia. Molemmat Linnanmäen vesitornit poistettiin vesihuoltokäytöstä kesällä 2003. Vanha Vesilinna on varastona.


title: Alppilan vesitornit

text: Vanhempi, vuonna 1929 nykyiseen kokoonsa valmistunut vesisäiliö eli vesilinna on pohjaltaan suorakaiteen muotoinen, 13 000 kuutiometrin vetoinen ja sijaitsee nykyisen Vuoristoradan takana.


title: Alppilan vesitornit

text: Vesilinnaa on muutettu useaan otteeseen. Helsingin ensimmäinen ja vanhin vesisäiliö otettiin käyttöön vuonna 1876. Sen suunnitteli norjalaissyntyinen insinööri Endre Lekve. Suorakaiteen muotoisen altaan pohjamitat olivat 32,5 metriä ja 20,6 metriä, seinien korkeus oli runsaat 4 metriä. Vesitilavuus oli 2 617 kuutiometriä. Säiliö oli muurattu hakatuista, kiilatuista kivistä. Altaan sisäpuolelta seinät oli verhoiltu tiilimuurauksella ja rapattu. Pohjaksi oli valettu kalliolle betonikerros, jonka päällä oli rapattu tiilimuuraus. Allas kuitenkin vuoti, ja ensimmäinen korjaus tehtiin kolmen vuoden kuluttua käyttöönotosta. Altaan keskellä olivat rapatut tiilipilarit, jotka tukivat puurakenteista kattoa. Vesilinnaa laajennettiin vuonna 1902. Laajennusosaan tehtiin teräksisten I-palkkien varaan muurattu tiiliholvikatto, jonka päälle valettiin betonia ja katto katettiin vielä yli metrin paksuisella maakerroksella. Laajennustyön yhteydessä ensimmäisen säiliön lahonneet puupalkit korvattiin teräsrakenteilla.


title: Alppilan vesitornit

text: Toinen laajennus valmistui vuonna 1915, jolloin altaiden sivuille lisättiin kaksi laajennusallasta. Altaita oli siten kaikkiaan neljä ja niiden yhteinen vesitilavuus oli noin 10 000 kuutiometriä. Viimeisessa muutostyössä, joka valmistui vuonna 1929, vanhoja altaita korotettiin rakentamalla niiden päälle kaksi yhtenäistä uutta allasta. Koko rakennelman vesitilavuus oli noussut 13 000 kuutiometriin, ja ulkoasuksi tuli nykyinen tiiliverhoilu. Rakennuksen pohjanpinta-ala on noin 3 000 neliömetriä ja korkeus noin 13 metriä.


title: Alppilan vesitornit

text: Vesilinnaan suunniteltiin hotellia, mutta rakennuksen vesieristyksessä käytetyn kivihiilitervan poistaminen olisi ollut liian kallista. Uudeksi käyttötarkoitukseksi on kaavailtu 400-paikkaista pysäköintihallia.


title: Alppilan vesitornit

text: Lieriön muotoinen tummalla tiilellä verhoiltu halkaisijaltaan 65-metrinen ja noin 17 metriä korkea 16 000 kuutiometrin vesitorni valmistui vuonna 1938. Sen suunnittelijat olivat kaupunginarkkitehti Gunnar Taucher ja insinööri Emil Holmberg. Varsinaisen vesisäiliön alapuolella noin 3 300 neliömetrin alueella on 144 betonipilaria, jotka estävät sen, että tilaan ei voida rakentaa suurikokoisia huvipuistolaitteita. Tila on myös matala. Linnunrata-vuoristoratan lisäksi pyöreä vesitorni sisältää varastotiloja, joissa on muun muassa säilytetty Sateenkaari-huvilaitteen osia vuoteen 2013 saakka.


title: Alppilan vesitornit

text: Vesitornin katolla on pyöreä "paviljonki", joka on tornin valoaukko. Vesitornin katto on viherkatto. Katolle oli tuotu maata ja istutettu puita, jotka sodan aikana naamioivat tornin muistuttamaan tavallista puistoa, jota ei kannattaisi pommittaa.


title: Alppilan vesitornit

text: Safari oli safariaiheinen teemarata, joka rakennettiin talvella 1982–1983 vesitornin alla olevasta varastosta lohkaistuun noin 630 neliömetrin tilaan. Radan ja sen liikkuvat eläimet valmisti saksalainen Christian Hofmann GmbH. Safariradan suosio väheni vuosien mittaan, ja osa radasta uudistettiin kaudeksi 1995 Indiana Jones -seikkailujen tyyliseksi. Uudistettu rata sai nimen Indiana’s Adventure. Pian suosio alkoi kuitenkin taas hiipua. Rata toimi kauden 1999 loppuun, jonka jälkeen se purettiin.


title: Alppilan vesitornit

text: Linnunrata eXtra (aiemmin Space Express ja Linnunrata) on vesitornin sisällä sijaitseva avaruusaiheinen sisävuoristorata, joka korvasi samalla paikalla olleen Safariradan. Radalla on kaksi junaa, joita kaytetään ihmismäärän mukaan. Itse radan varrelle on sijoitettu avaruusteemaisia pienoismalleja. Linnunrata oli Linnanmäen toiseksi suosituin laite vuonna 2010. Laite oli toiseksi suosituin myös kesällä 2009 heinäkuun puoliväliin mennessä. Laite uudistettiin kaudeksi 2016, jolloin mukaan tulivat virtuaalilasit joita voi halutessaan pitää kyydissä. Lasit näyttävät eräänlaisen tukikohdan josta lähdetään avaruusmatkalle. Samalla nimi muutettiin Linnunrata eXtraksi.


title: Veikkausliigan kausi 2012

text: Veikkausliigan kausi 2012 oli Suomen jalkapallon pääsarjan Veikkausliigan 23. kausi. Helsingin Jalkapalloklubi voitti neljännen peräkkäisen mestaruutensa, mihin saavutukseen ei aiemmin mikään muu seura ole pystynyt Suomen pääsarjassa. Hopeaa voitti FC Inter Turku ja pronssia Turun Palloseura. Liigasta putosi Valkeakosken Haka.


title: Veikkausliigan kausi 2012

text: Edellisellä kaudella Ykköseen putosi Rovaniemen Palloseura ja tilalle nousi FC Lahti.


title: Veikkausliigan kausi 2012

text: Kausi pelattiin 12 joukkueen kolminkertaisena sarjana. Kolmannella kierroksella edelliskauden kuusi parasta joukkuetta saivat kuusi kotiottelua ja muut viisi kotiottelua.


title: Veikkausliigan kausi 2012

text: 17 maalia:


title: Veikkausliigan kausi 2012

text: 16 maalia:


title: Veikkausliigan kausi 2012

text: 15 maalia:


title: Veikkausliigan kausi 2012

text: 14 maalia:


title: Veikkausliigan kausi 2012

text: 12 maalia:


title: Veikkausliigan kausi 2012

text: 11 maalia:


title: Veikkausliigan kausi 2012

text: Kymmenen maalia:


title: Veikkausliigan kausi 2012

text: Yhdeksän maalia:


title: Veikkausliigan kausi 2012

text: Kahdeksan maalia:


title: Veikkausliigan kausi 2012

text: "Mestarien liiga:"


title: Veikkausliigan kausi 2012

text: "Eurooppa-liiga:"


title: Oswald Stenroth

text: Paul Oswald Stenroth (3. kesäkuuta 1869 Helsinki – 10. maaliskuuta 1952 Laukaa) oli suomalainen kirkkoherra, kirjailija ja suomentaja.


title: Oswald Stenroth

text: Stenrothin vanhemmat olivat kirkkoherra, lääninrovasti Otto Adolf Stenroth ja Fanny Maria Ehrström. Hän pääsi ylioppilaaksi 1887 Jyväskylän lyseosta ja opiskeli Helsingin yliopistossa valmistuen filosofian kandidaatiksi 1891. Vuonna 1893 Stenroth suoritti teologian erotutkinnon ja hänet vihittiin papiksi.


title: Oswald Stenroth

text: Stenroth toimi Heinolan kirkkoherrana 1911–1920 ja Laukaan kirkkoherrana 1920–1949. Hän sai rovastin arvon 1920 ja hän toimi myös lääninrovastina.


title: Oswald Stenroth

text: Stenroth oli naimisissa vuodesta 1893 Alma Hildur Ingeborg Fabritiuksen kanssa. Oswald Stenrothin sisar oli kirjailija Maria Stenroth (Marja Salmela) ja vanhempi veli Suomen ensimmäisenä ulkoministerinä toiminut Otto Stenroth.


title: Lippupyrstöt

text: Lippupyrstöt (Kuhliidae) on ahvenkaloihin kuuluva kalaheimo. Heimon lajeja tavataan Indopasifiselta merialueelta.


title: Lippupyrstöt

text: Lippupyrstöjen heimoon kuuluu noin 10 lajia yhdessä suvussa. Aikaisemmin heimoon luettiin kuuluvaksi myös kolme muuta sukua, jotka ovat "Edelia", "Nannatherina" ja "Nannoperca", mutta nykyään ne luokitellaan etelänbasseihin ("Percichthyidae"). Joskus lippupyrstöjen kanssa samaan heimoon on luokiteltu myös murisijoihin ("Haemulidae") kuuluvat "Parakuhlia"-suvun lajit.


title: Lippupyrstöt

text: Lippupyrstöt kasvavat suurimmillaan noin 50 cm:n pituisiksi. Ruumiinrakenteeltaan ne ovat pitkulaisehkoja kaloja. Selkäevässä on lajeilla selkeä lovi piikikkään ja pehmeäruotoisen osan välillä. Selkä- ja peräevien vieressä on suomuista muodostunut harjanne. Lippupyrstöjen pyrstö on suora tai hieman haarautunut ja siinä on usein tummia viiruja. Kalojen silmät ovat keskikokoiset ja suu pieni. Väritykseltään lajien suomut ovat tyypillisesti hopeanharmaita.


title: Lippupyrstöt

text: Lippupyrstöt ovat pääosin mereisiä kaloja, joita tavataan Indopasifiselta merialueelta läheltä rannikkoseutuja. Laajimmalle levinnyt on keltalippupyrstö ("Kuhlia taeniura"). Yksi lajeista, kalliolippupyrstö ("Kuhlia rupestris"), elää muun muassa Madagaskarin, Australian ja Intian nopeastivirtaavissa kirkasvetisissä sademetsäpuroissa. Mereiset lajit elävät koralliriutoilla, kivikkoisilla alueilla ja erityisesti nuoret yksilöt myös vuorovesilammikoissa. Toisinaan pääasiassa meressä elävät lajit vaeltavat myös jokiin. Lippupyrstöjen ravintoa ovat äyriäiset, joita ne pyydystävät öisin. Lippupyrstölajit ovat hyviä ruokakaloja, mutta eivät melko pienen kokonsa vuoksi kovin merkittäviä kaupallisesti.


title: Äran-luokka

text: Äran-luokka oli Ruotsin merivoimien rannikkopanssarilaivaluokka, johon kuului 1900-luvun alussa valmistunutta neljä alusta.


title: Äran-luokka

text: Vuoden 1899 parlamentin istunnossa laivastoministeri komentaja G. Dyrssen esitti lisäksi kolmen muun aluksen hankintaa. Esityksen mukaan kulut voitaisiin jakaa kolmelle vuodelle, jolloin kaksikamarisen parlamentin äänet menivät ristiin toisen hyväksyessä ja toisen vastustaessa. Kamarien äänestäessä yhdessä esitys hyväksyttiin yksinkertaisella ääntenemmistöllä.


title: Halland-luokka

text: Halland-luokka oli Ruotsissa suunniteltu ja valmistettu hävittäjäluokka. Luokan aluksista piti valmistua neljä Ruotsin merivoimille, mutta lopulta ainoastaan kaksi valmistui ja kahden muun tilaus peruutettiin. Lisäksi kaksi vastaavaa alusta toimitettiin Kolumbian laivastolle.


title: Halland-luokka

text: Kolumbia tilasi kaksi hieman muutettua Halland-tyyppistä alusta 1954. Aluksille asennettiin erilainen aseistus ja enemmän elektroniikkaa, ja sisätiloja jaettiin uudelleen. Tilattaessa "ARC Trece de Junioksi" nimetty alus nimettiin uudelleen heinäkuussa 1957 "ARC 7 de Agostoksi".


title: Maankorko

text: Maankorko tarkoittaa kansantaloustieteessä tuloa ("maanvuokraa"), jonka maanomistaja saa maastaan tavallisen pääomakoron ja liikevoiton lisäksi. Se on korvaus maan alkuperäisten ja häviämättömien tuotantovarojen käytöstä.


title: Beyond Magnetic

text: Beyond Magnetic on yhdysvaltalaisen metalliyhtye Metallican EP, joka julkaistiin vuonna 2011. Se sisältää vuonna 2008 julkaistulta Death Magneticilta pois jätettyjä, julkaisemattomia kappaleita, jotka esitettiin Metallican 30-vuotisen uran juhlakeikoilla San Franciscossa.


title: Beyond Magnetic

text: EP debytoi Suomen virallisen singlelistan sijalla 2.


title: Church of St Chad

text: Church of St Chad on Englannissa Lichfieldissa sijaitseva kirkkorakennus, joka on rakennettu 1190-luvulla. Lähellä sijaitsee pyhä kaivo. 1600-luvulla Englannin sisällissodassa tasavaltalaiset miehittivät kirkkoa, minkä vuoksi se vaurioitui pahasti.


title: Sanakirjatiedosto

text: Sanakirjatiedostoa käytetään käänteistiedoston hakemistona. Sanakirjatiedostoon kootaan käänteistiedoston hakuavaimet sekä avainten yhteydessä olevien tietueiden lukumäärä. Sanakirjatiedoston hakuavaimeen liitetään yleensä suora osoite hakuavaimen tietoihin käänteistiedostossa.


title: Sanakirjatiedosto

text: Sanakirjatiedosto on nopea käsitellä, sillä se on pienempi kuin käänteistiedosto. Käänteistiedoston tyypistä riippuen voidaan luoda kenttäkohtaisia sanakirjatiedostoja tai sekasanakirjatiedostoja.


title: Personal Jesus

text: Personal Jesus on Depeche Moden single vuodelta 1990. Kappale on julkaistu "Violator"-levyllä ja sen sanat on kirjoittanut Martin Gore. Muun muassa Johnny Cash, Marilyn Manson ja Def Leppard ovat tehneet kappaleesta coverin.


title: Personal Jesus

text: Single nousi Suomen virallisen listan sijalle 9.


title: Enjoy the Silence

text: Enjoy the Silence on Depeche Moden "Violator"-levyn toinen single, joka julkaistiin 5. helmikuuta 1990. 12" Singlen B-puolena on suomalaiselle Jean Sibeliukselle omistettu "Sibeling" ja 7" versiolla "Memphisto".


title: Enjoy the Silence

text: Enjoy the Silence on yksi tunnetuimmista Depeche Moden kappaleista. Useat artistit kuten Tori Amos, Anberlin, Breaking Benjamin, Susan Boyle, The Brains, Failure, Hybrid, Keane, Lacuna Coil, Nada Surf, Susanna and the Magical Orchestra ja Tanghetto ovat tehneet covereita kappaleesta.


title: Enjoy the Silence

text: "Enjoy the Silence" uudelleenjulkaistiin vuonna 2004 Depeche Moden levyä Remixes 81 - 04 varten, ja sen nimi oli "Enjoy the Silence (Reinterpreted)" tai "Enjoy the Silence 04". "Reinterpreted" version miksasi Linkin Park yhtyeen Mike Shinoda.


title: Enjoy the Silence

text: Single nousi Suomen virallisen listan sijalle 3. Yhdysvalloissa se nousi Billboard Hot 100 listalle sijalle 8, ollen näin Depeche Moden paras sijoitus listalla. Pitchforkin "The Top 200 Tracks of the 1990s" listalla kappale on sijalla 15.


title: Kenttätunniste

text: Kenttätunniste (tag, label, field identifier) on tiedonhaun käsite. Kenttätunnisteita käytetään, kun halutaan hakea tietueita, joiden tietyssä kentässä hakuavain esiintyy. Kenttätunnisteita käytettäessä (seka)sanakirjatiedostosta tai käänteistiedostosta tutkitaan vain hakuavaimen kyseistä kenttää koskevia kirjauksia. Ellei kenttätunnistetta käytetä, tutkitaan yleensä kaikki avainta koskevat kirjaukset kentästä riippumatta.


title: Kenttätunniste

text: Esimerkiksi DIALOG-tiedonhakupalvelun käyttämiä kenttätunnisteita ovat:


title: Lisähakemisto

text: Lisähakemistot (additional indexes) muodostuvat perushakemistoon kuulumattomien kenttien käänteistiedostoista. Lisähakemistosta haetaan vain, mikäli hakija määrittää kentän, josta hän haluaa haettavan.


title: Aloha Airlines

text: Aloha Airlines oli yhdysvaltalainen, vuonna 1946 perustettu lentoyhtiö. Alun perin nimellä Trans-Pacific Airlines tunnetun yhtiön kotilentoasema ja pääkonttori sijaitsivat Honolulussa Havaijilla. Yhtiön lentokaluston runkona olivat aluksi Douglas DC-3 -potkurikoneet ja myöhemmin Vickers Viscount -potkuriturbiinikoneet sekä BAC 1-11 ja Boeing 737 -sarjan suihkukoneet.


title: Aloha Airlines

text: Aloha Airlinesin lento 243 joutui 28. huhtikuuta 1988 onnettomuuteen, jossa osa koneen katosta irtosi. Onnettomuudessa kuoli yksi lentoemäntä.


title: Aloha Airlines

text: Aloha Airlinesin laivasto ennen yhtiön lakkauttamista keväällä 2008.


title: Pulgasari

text: Pulgasari on pohjoiskorealainen elokuva vuodelta 1985. Elokuva on hyvin Godzillan kaltainen. Tarina sijoittuu Kaesŏngin kaupunkiin. Elokuvan ohjasi eteläkorealainen Shin Sang-ok, joka siepattiin Pohjois-Koreaan vuonna 1978.


title: 7400

text: 7400 on TTL-logiikkaperheen integroitu piiri, johon on pakattu 4 kappaletta 2-sisääntuloista NAND-porttia. Piiriä valmistetaan nykyään CMOS-tekniikalla TTL-version pinnikonfiguraatioon ja eri jännitetasoille. Esimerkiksi 74HC00 CMOS-piirin käyttöjännitesuositus on 2,0-6,0 V. TTL-tasoinen versio vastaavasta piiristä on 74HCT00 ja sen käyttöjännitealue on 4,5-5,5 V.


title: 7400

text: CMOS-logiikkaperheen 4011 on myös samanlainen NAND-piiri, mutta sen pinnijärjestys on hieman erilainen.


title: 7400

text: 7400-piiriä valmistetaan useaan eri pakkaustyyppiin tyyppillisesti 14-nastaisena, mm.


title: 7402

text: 7402 on TTL-logiikkaperheen integroitu piiri, johon on pakattu 4 kappaletta 2-sisääntuloista NOR-porttia. Piiriä valmistetaan nykyään CMOS-tekniikalla TTL-piireille ominaiseen pinnikonfiguraatioon. Esimerkiksi 74HC02 on CMOS-tasoinen versio piiristä ja sen käyttöjännitesuositus on 2,0-6,0 V. TTL-tasoinen versio vastaavasta piiristä on 74HCT02 ja sen käyttöjännitealue on 4,5-5,5 V.


title: 7402

text: CMOS-logiikkaperheessä 4001 on myös samanlainen NOR-piiri. Sen pinnit ovat kuitenkin puoliksi käänteisessä järjestyksessä niin, että ulostulot ovat liitosnastojen 3, 4, 10 ja 11 kohdalla. 4001-piirin käyttöjännitealue on myös paljon laajempi, 3-15 V DC.


title: 7402

text: 74*02-piiriä valmistetaan useaan eri pakkaustyyppiin 14-nastaisena, mm.


title: Julius Carry

text: Julius J. Carry III (12. maaliskuuta 1952 – 19. elokuuta 2008) oli yhdysvaltalainen näyttelijä. Hän esiintyi pääasiallisesti televisiorooleissa, joihin lukeutuivat tri Abraham Butterfield "Doctor Doctorissa" ja Lord Bowler "Veijari nimeltä Briscossa". Hän esiintyi myös Sho'nuffin roolissa elokuvassa "Idän lohikäärme". Lisäksi hänet nähtiin elokuvissa "Disco Godfather" ja "The Fish That Saved Pittsburgh".


title: Julius Carry

text: Carryn muiden esiintymisten joukossa ovat esiintymiset sarjoissa "Murphy Brown", "Family Matters", "Kreisi College", "Kaksi kaveria, tyttö ja pizzapaikka" ja "Isojen poikien leikit". Viimeisen esiintymisensä hän teki "Kasvottomat sotilaat" -sarjan jaksossa "Eating the Young", joka näytettiin vuonna 2006.


title: Julius Carry

text: Carry kuoli haimasyöpään.


title: Kissakoski

text: Kissakoski on kylä Hirvensalmen kunnassa Etelä-Savon maakunnassa. Kylä on rakentunut samannimisen kosken ympärille. Koski yhdistää toisiinsa Liekuneen ja Vahvajärven. Kosken rannalle perustettiin vuonna 1907 Kissakoski Oy, jonka tilat ovat nykyisin museo- ja ravintolakäytössä. Kylällä sijaitsee myös entinen koulu, joka rakennettiin 1916 ja lakkautettiin vuonna 2011. Koulurakennus sekä kanavanvarren asuinrakennukset ovat nykyään yksityisomistuksessa. Kylältä lähtee Ripatintie Ripattiin (länteen) ja Vahvamäentie Vahvamäkeen (pohjoiseen).


title: HMS Småland (J19)

text: HMS Småland (runkonumerot 19 ja J19) oli Ruotsin laivaston Halland-luokan hävittäjä. Alus oli sisaraluksensa kanssa ensimmäinen Neuvostoliiton ulkopuolella ohjuksin varustettu hävittäjä.


title: HMS Småland (J19)

text: Ruotsin hallitus päätti rahoittaa aluksen hankinnan 19. marraskuuta 1948. Sen köli laskettiin 1951 Eriksbergs Mekaniska Verkstadin telakalla Göteborgissa, ja se laskettiin vesille 23. lokakuuta 1952. Se otettiin palvelukseen 12. tammikuuta 1956. Se modernisoitiin vuosina 1964 ja 1967, jolloin muun muassa aluksen ohjukset vaihdettiin uudempiin, ensin Rb08:aan ja sitten Rb20:een. Alus poistettiin palveluksesta vuonna 1979. Se sijoitettiin 1. heinäkuuta 1984 museoalukseksi Göteborgin merikeskukseen.


title: Auderghem

text: Auderghem () on Belgian kunta Brysselin pääkaupunkialueen itäosassa. Siellä on 33 313 asukasta (vuonna 2017) ja sen pinta-ala on 9 neliökilometriä. Kuten muutkin Brysselin kunnat, Auderghem on kaksikielinen.


title: Auderghem

text: Huomattava osa kunnasta on metsää, josta Kaakkois-Brysseliin ulottuva Forêt de Soignes muodostaa suurimman osan. Metsässä on rakennettuna kävelyreittejä ympäriinsä ja se tarjoaa kävijöille hyvän luontokokemuksen. Auderghemilla on yhteistä rajaa kuuden kunnan kanssa, jotka ovat Etterbeek, Ixelles, Overijse, Tervuren, Watermael-Boitsfort ja Woluwe-Saint-Pierre.


title: Billy Bathgate

text: Billy Bathgate on vuonna 1991 ensi-iltansa saanut rikoselokuva, joka perustuu E. L. Doctorow’n romaaniin "Gangsterin oppipoika". Elokuvan pääosia esittävät Dustin Hoffman, Nicole Kidman, Loren Dean, Bruce Willis, Steven Hill, Stanley Tucci, Mike Starr, Steve Buscemi, Frances Conroy, Moira Kelly ja Jack Mulcahy. Elokuvan on ohjannut Robert Benton. Elokuva ei menestynyt taloudellisesti.


title: Billy Bathgate

text: Elokuva on kuvattu muun muassa New Yorkin osavaltion Saratoga Springsissä, jossa myös sen pohjalla oleva romaani tapahtuu.


title: Billy Bathgate

text: "Video-oppaassa" vuodelta 1994 Olavi Similä harmittelee, etteivät hieno visuaalinen toteutus tai hienot roolisuoritukset riitä peittämään elokuvan laimeata tunnelmaa. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Făgărașvuoristo

text: Făgărașvuoristo (, ) on Romaniassa oleva Etelä-Karpaatteihin kuuluva vuoristo.


title: Făgărașvuoristo

text: Vuoriston korkeimmat huiput ovat Moldoveanu (2 544 m), Negoiu (2 535 m), Viștea Mare (2 527 m), Lespezi (2 522 m), Vânătoarea lui Buteanu (2 507 m), and Dara (2 501 m).


title: Făgărașvuoristo

text: Pohjoisessa niiden rajana on Făgărașinsyvänkö, jonka halki virtaa Oltjoki, ja lännessä Oltlaakso (Valea Oltului). Vuorille pääsee parhaiten Victoria-nimisestä kaupungista. Făgărașin kaupunki sijaitsee sieltä 20 km pohjoiseen, eikä se siis nimestään huolimatta ole vuoriston lähin kaupunki. Muita mainittavia kaupunkeja ovat Brașov ja Sibiu.


title: Făgărașvuoristo

text: Vuoriston halki kulkee Transfăgărășan-niminen tie. Yleensä sitä pääsee kulkemaan kesä-syyskuun välisenä aikana, sillä muun ajan vuodesta se on lumen takia kulkukelvoton.


title: Kurjet (laulu)

text: Kurjet (, "Žuravli"), on neuvostoliittolainen laulu, joka kertoo toisesta maailmansodasta. Vuonna 1969 julkaistun laulun on säveltänyt Jan Frenkel dagestanilaisen runoilijan Rasul Gamzatovin runoon. Sen levytti ensimmäisenä Mark Bernes. Siitä tuli yksi suosituimmista sotaa kuvaavista lauluista Neuvostoliitossa ja myös monissa muissa maissa.


title: Kurjet (laulu)

text: Suomenkieliset sanat lauluun on tehnyt Pauli Salonen, joka suomensi monia venäläislauluja. 12/8-tahtilajiin kirjoitetun dramaattisen kappaleen ovat levyttäneet Suomessa muun muassa Vera Telenius, Marion, Pasi Kaunisto ja Esko Rahkonen.


title: Kurjet (laulu)

text: Gamzatov sai runoonsa idean Japanissa, jossa hän näki Hiroshiman pommituksen muistomerkin ja kuuli paikallisesta uskomuksesta, että sairas ihminen voi parantua taittelemalla paperista kurkia. Hän kuuli, miten eräs ydinpommin uhri, nuori tyttö, oli epätoivoisesti taitellut tuhatkunta paperikurkea mutta kuoli siitä huolimatta säteilyvammoihin. Pian Gamzatov sai Neuvostoliitosta sähkeen äitinsä kuolemasta ja palasi nopeasti kotiin, jossa runo syntyi.


title: Kurjet (laulu)

text: Gamzatovin runo innosti näyttelijä-laulaja Mark Bernesiä pyytämään monien menestyskappaleiden tekijää Jan Frenkeliä säveltämään sen laulettavakseen. Hän sai myös runoilijan suostumuksen muuttaa runon kuvaamat ratsumiehet sotilaiksi, jotta teksti muistuttaisi kuulijoita paremmin toisesta maailmansodasta. Sävellyksen teko oli Frenkelille vaikeaa, mutta kun hän lopulta kutsui Bernesin kuulemaan sitä, tämä puhkesi kyyneliin.


title: Kurjet (laulu)

text: Runoilija Gamzatov on myöhemmin kertonut Neuvostoliiton viranomaisten pitäneen laulua uskonnollisuuteen viittaavana, kuin rukouksena, mikä oli maassa kiellettyä. Lopulta itse Leonid Brežnev antoi luvan laulun julkaisemiseen.


title: Kurjet (laulu)

text: Laulu jäi Mark Bernesin viimeiseksi menestyslevyksi, sillä hän kuoli vielä samana vuonna keuhkosyöpään. Säveltäjä Frenkelistä ja runoilija Gamzatovista tuli laulun myötä elinikäiset ystävät.


title: Kurjet (laulu)

text: Laulun levyttivät Bernesin jälkeen muiden muassa Iosif Kobzon, Müslüm Maqomayev ja Dmitri Hvorostovski.


title: Sakari Salo

text: Sakari Salo (21. joulukuuta 1919 – 13. joulukuuta 2011 Espoo) oli suomalainen urheilija, joka pelasi tennistä ja jääpalloa. Salo voitti urallaan 127 tenniksen Suomen mestaruutta. Davis Cupissa hän edusti Suomea 18 maaottelussa vuosina 1950–1963. Grand Slam -turnauksen pääsarjassa Salo pelasi kahdesti, Wimbledonissa vuosina 1949 ja 1952. Jääpallossa Salo edusti Suomen maajoukkuetta 21 ottelussa. Salo toi yhdessä vaimonsa Thelman kanssa squashin Suomeen ensimmäistä kertaa jatkosodan jälkeen. He avasivat squash-hallin Lönnrotinkadulle marraskuussa 1968.


title: Sakari Salo

text: Sakari Salo muutti vanhempiensa mukana Viipuriin 3-vuotiaana. Nuoruudessaan hän kiinnostui jääpallosta ja liittyi 14-vuotiaana Viipurin Palloseuran nuorten joukkueeseen. Edustusjoukkueeseen hän nousi vuonna 1937. Jääpallon maajoukkueeseen hänet valittiin jo seuraavana vuonna eli 1938, jolloin Suomi-Ruotsi-maaottelu pelattiin Salon kotikaupungissa Viipurissa yli seitsemäntuhannen katsojan edessä. Hän oli ottelussa kentän parhaimmistoa viimeistellen kaksi maalia. Salo muutti syksyllä 1938 Helsinkiin, mutta pelasi edelleen ViPS:n miehistössä.


title: Sakari Salo

text: Talvisodan ja samalla Viipurin menetyksen jälkeen kesällä 1940 ViPS ja menestyksekkäin viipurilainen jääpalloseura Sudet yhtyivät Susien nimen alle. Näin Salosta tuli kaudelle 1941 Susien pelaaja. Kaudella 1942, joka jäi sarjana kesken, Salo pelasi HIFK:n riveissä, sillä Susien joukkue oli hajonnut. Salon kannalta kauden keskeytyminen oli sikäli huono asia, että hän olisi saattanut saada Suomen mestaruuden HIFK:n johtaessa keskeytynyttä jääpallosarjaa. Urallaan Salo ei nimittäin saavuttanut yhtään jääpallon SM-kultaa. Keväällä 1942 entiset ViPS-pelaajat päättivät perustaa Helsinkiin uuden jääpalloseuran Hukat. Salo pelasi kaudesta 1943 lähtien tässä joukkueessa. Syksyllä 1950 Hukat ja Sudet yhtyivät jälleen, ja Salosta tuli Susien mestaruussarjapelaaja kaudelle 1951. Urallaan Salo ei onnistunut saavuttaa yhtään Suomen mestaruutta - yksi hopeinen Salolla on kaudelta 1941. Hänet valittiin kuitenkin vuoden jääpalloilijaksi vuosina 1947, 1948, 1949 ja 1951.


title: Sakari Salo

text: Pitkällä ja menestyksekkäällä jääpallourallaan Sakari Salo kuului jääpallomaajoukkueen vakiomiehistöön vuosina 1938-52. Tältä ajalta on kaksi keskeistä peliä edellä mainitun ensimmäisen Suomi-Ruotsi-maaottelun lisäksi. Helmikuussa 1940 Talvisodan kestäessä hän pelasi legendaarisessa Ruotsi-Suomi-jääpallomaaottelussa Tukholman olympiastadionilla. Viimeisellä kaudellaan maajoukkueessa 1952 hän pelasi Suomen olympiajoukkueessa Oslossa, jossa jääpallo oli näytöslajina.


title: Sakari Salo

text: Aktiiviuran jälkeen Salo toimi jääpallomaajoukkueen valitsemisvaliokunnassa ja maajoukkueen päävalmentajana 1955-61.


title: Sakari Salo

text: Salolle myönnettiin vuonna 2006 Euroopan Tennisliiton "Tennis Europe Award" -palkinto tämän työstä tenniksen parissa. Hän toimi Suomen Tennisliiton toiminnanjohtajana vuosina 1958–1963.


title: Sakari Salo

text: Squashin moninkertainen Suomen-mestari Poku Salo on Sakari Salon poika.


title: Night Lamp

text: Night Lamp on Jack Vancen vuonna 1996 ilmestynyt tieteisromaani. Teoksessa muistinsa menettänyt päähenkilö Jaro Fath etsii menneisyyttään.


title: Moskiittorannikko

text: Moskiittorannikko () on alue Hondurasissa ja Nicaraguassa. Se on saanut nimensä paikallisten miskitointiaanien mukaan. Moskiittorannikko sijaitsee Keski-Amerikan itärannikolla, ja se oli pitkään englantilaisten hallussa. Se on noin 65 kilometriä leveä ja 360 kilometriä pitkä rannikkokaistale. Sen suurimmat kaupungit ovat Nicaraguan Bluefields, Puerto Cabezas ja San Juan del Norte.


title: Moskiittorannikko

text: Eurooppalaisvaikutteet saapuivat alueelle 1600-luvulla, kun bukanieereiksi kutsutut englantilaiset merirosvot saapuivat. Pian tämän jälkeen englantilaiset perustivat protektoraatin miskitojen asuinalueelle. Espanja, Nicaragua ja Yhdysvallat eivät hyväksyneet englantilaissiirtokuntaa, ja alue siirtyi 1850 virallisesti Nicaragualle Britannian ja Yhdysvaltojen välisen Clayton–Bulwer-sopimuksen myötä.


title: HMS Halland (J18)

text: HMS Halland (runkonumerot 18 ja J18) oli Ruotsin laivaston Halland-luokan hävittäjä. Alus oli sisaraluksensa kanssa ensimmäinen Neuvostoliiton ulkopuolella ohjuksin varustettu hävittäjä.


title: HMS Halland (J18)

text: Ruotsin hallitus päätti rahoittaa aluksen hankinnan 19. marraskuuta 1948. Alus tilattiin Göteborgista Götaverken AB:lta. Sen köli laskettiin 1951 ja alus laskettiin vesille 16. heinäkuuta 1952. Se otettiin palvelukseen 8. kesäkuuta 1955 palvelukseen.


title: HMS Halland (J18)

text: Alus modernisoitiin 1962 ja 1969, jolloin muun muassa sen ohjukset vaihdettiin uudempiin ensin RBS 08:aan ja sitten RBS 20:een. Se siirrettiin koululaivaksi 1980. Alus poistettiin palveluksesta 29. syyskuuta 1982 ja myytiin romutettavaksi Espanjaan 1987.


title: Coco (joki)

text: Coco () on joki Keski-Amerikassa. Sen lähteet ovat Hondurasissa, ja se muodostaa osan Hondurasin ja Nicaraguan välisestä rajasta. Coco on noin 780 kilometriä pitkä, ja sen virtaus on 52,2 kuutiometriä sekunnissa.


title: Coco (joki)

text: Cocojoen lähde on San Marcos de Colónin alueella Hondurasin eteläosassa, lähellä Nicaraguan rajaa. Se virtaa Hondurasista itään Nicaraguan puolella, missä se kääntyy pohjoiseen lähellä Kilambévuorta. Keski- ja alajuoksulla Nicaraguan ja Hondurasin välinen raja seuraa Cocojokea. Rajasta sovittiin virallisesti vasta vuonna 1961. Coco laskee Gracias a Diosin niemen kohdalla Karibianmereen. Se muodostaa pienen suiston, jossa joki on hajaantunut kolmeen uomaan.


title: Eurelijus Žukauskas

text: Eurelijus Žukauskas (s. 22. elokuuta 1973 Klaipėda, Liettuan SNT, Neuvostoliitto) on liettualainen kilpauransa päättänyt koripalloilija.


title: Eurelijus Žukauskas

text: Žukauskas pelasi juniorikoripalloa KK Neptūnasin nuorten joukkueissa, joista hän nousi edustusjoukkueeseen kaudeksi 1994–1995. Hän pelasi myös joitakin otteluja KK Šiauliaissa. Kauden 1996–1997 päätteeksi Žukauskas siirtyi BC Žalgirisiin, jossa hän voitti kaksi Liettuan-mestaruutta sekä yhden Euroliiga-mestaruuden. Vuonna 2000 hän siirtyi ensimmäistä kertaa ulkomaille, Fortitudo Bolognaan, jossa hän pelasi yhden kauden ajan. Vuonna 2001 Žukauskas siirtyi venäläiseen BK Lokomotiv Kubaniin, josta hän lähti ainoastaan yhden kauden jälkeen UNIKS Kazaniin. Kazanissa hän voitti FIBA Europe Leaguen-mestaruuden kaudella 2003–2004. Vuonna 2004 Žukauskas siirtyi Ülkersporiin, jossa hän voitti Euroliigan torjuntatilaston. Vuonna 2005 hän liittyi Olympiakosiin yhden kauden ajaksi. Kauden 2006–2007 hän vietti BC Lietuvos Rytasissa, josta hän siirtyi kausiksi 2007–2009 takaisin Žalgirisiin. Seuran paidassa hän voitti kolmannen Liettuan-mestaruutensa vuonna 2008. Kauden 2008–2009 päätteeksi Žukauskas ilmoitti lopettavansa ammattilaiskoripalloilun.


title: Eurelijus Žukauskas

text: Žukauskas oli mukana arvokisoissa ensimmäistä kertaa vuonna 1996, jolloin Liettua voitti Atlantan olympialaisissa hopeaa. Hän oli mukana myös Sydneyn olympialaisissa, joista maa saavutti pronssimitalin. Ensimmäiset EM-kilpailunsa Žukauskas pelasi vuonna 1997. Hän oli mukana myös vuosien 1999 ja 2001 EM-kisoissa, joista maa ei saavuttanut mitalia. Ainoan EM-mitalinsa Žukauskas voitti vuonna 2003, jolloin Liettua voitti Euroopan-mestaruuden.


title: María de Villota

text: María de Villota Comba (13. tammikuuta 1980 Madrid – 11. lokakuuta 2013 Sevilla) oli espanjalainen autourheilija. Hänen isänsä on entinen Formula 1 -kuljettaja Emilio de Villota. Hän kilpaili muun muassa Espanjan F3-, WTCC-, Formula Palmer Audi- ja Superleague Formula -sarjoissa. Vuonna 2011 hän testasi Renault'n R29-autoa Paul Ricardin radalla. Hän toimi Formula 1 -sarjassa Marussia-tallin testikuljettajana kaudella 2012. Samalla hän toi mukanaan tallille sponsoritukea.


title: María de Villota

text: Heinäkuussa 2012 Villota joutui vakavaan onnettomuuteen testiajossa törmättyään päin rekkaa ja menetti oikean silmänsä.


title: María de Villota

text: María de Villota löytyi kuolleena hotellihuoneestaan Sevillassa 11. lokakuuta 2013. Kuolinsyyn kerrotaan olleen sairaskohtaus, joka oli seurausta hänen onnettomuudestaan.


title: Poenarin linna

text: Poenarin linna () on keskiaikainen linna Romaniassa DN7C-tien varrella, lähellä Arefun kylää. Linna on rakennettu keskeiselle paikalle kukkulan päälle, joka hallitsee Argeș-joen uomaa.


title: Poenarin linna

text:
Vlad III ymmärsi linnan strategisen merkityksen pääkulkureitin varrella ja ryhtyi kunnostamaan sitä sotilas- ja orjavoimin vuonna 1456. Linnan ympärille on ajan saatossa syntynyt paljon tarinoita. Kyläläisten keskuudessa liikkuu tarina Vlad III:n paosta linnasta turkkilaisten hyökätessä. Turkkilaisten joukossa oli Vladille myötämielinen sotilas, joka ampui varoitusnuolen linnan ikkunasta sisään. Arefun kylän asukkaat avustivat hänen paossa Transylvaniaan. Tarina kertoo, että Vlad III palkitsi kyseiset kyläläiset myöhemmin maalahjoituksella lähialueelta.
Jules Vernen kerrotaan saaneen Poenarin linnoituksesta inspiraation romaaniin "Karpaattien linna"


title: Poenarin linna

text: Linnaa ei ole juurikaan korjattu. 1960 linnaan rakennettiin 1460 askelmaa sisältävät portaat. Nykyisin sinne on asennettu myös kaiteita ja valoja turisteja varten. Sisäänpääsymaksu linnaan on alle 2 euroa. Linnan juurelle on perustettu majatalo ja ravintola.


title: Ƿ

text: Ƿ (ƿ) eli wynn oli kirjain muinaisenglannissa, jossa sillä kirjoitettiin äänne /w/. Kirjaimen alkuperä on riimussa , *wunjô "ilo".


title: Ƿ

text: Muokattu versio kirjamesta on nimeltään vend. Sitä käytettiin muinaisnorjan kielessä ja äännettiin /u/, /v/ ja /w/.


title: Ł

text: Ł (ł) on kirjain, jota käytetään puolan, kašubin ja sorbin kielissä, latinalaisin kirjaimin kirjoitetussa valkovenäjän kielessä, sekä venetsian ja navahon kielissä.


title: Ł

text: Puolan kielessä se vastaa äännettä /w/ joka äännetään kuten "w" englannin kielen sanassa "what". Puolan aakkosissa se on kirjainten L ja M välissä.


title: Ł

text: Valkovenäjän latinalaisissa Łacinka ([laˈt͡sinka] -aakkosissa se vastaa kyrillistä kirjainta Л.


title: Asemalaituri

text: Asemalaituri on rautatieasemalla tai metroasemalla kiskojen vieressä oleva koroke, josta noustaan junaan tai junasta pois. Melkein kaikilla asemilla on jonkinlainen laituri, suurimmilla asemilla laitureita on useita. Laiturityyppejä on useita.


title: Asemalaituri

text: Joissakin laitureissa saattaa olla turvarako johon voidaan kavuta jos tipahtaa raiteille.


NCAA:n I divisioonan miesten jalkapallon mestaruusturnaus ("NCAA Division I Men’s Soccer Championship") on 48 joukkueen jalkapalloturnaus, jossa ratkaistaan yhdysvaltalaisen NCAA-yliopistourheilujärjestön miesten jalkapallon mestarijoukkue. Turnaus järjestetään marras–joulukuussa, ja sitä edeltävät NCAA:n alueellisten konferenssien sisäiset sarjat ja turnaukset. Turnauksen viimeisestä vaiheesta, jossa on mukana neljä joukkuetta, käytetään nimitystä College Cup.


title: NCAA:n I divisioonan miesten jalkapallon mestaruusturnaus

text: NCAA:n mestaruudesta pelattiin ensimmäisen kerran vuonna 1959, jolloin turnaukseen osallistui kahdeksan joukkuetta. Menestynein yliopisto on Saint Louis kymmenellä mestaruudellaan.


text: Kaudella 2013 I divisioonaan kuului 198 joukkuetta 23 konferenssista sekä viisi itsenäistä joukkuetta.


text: NCAA:n mestaruusturnaus pelataan cup-järjestelmällä, ja se koostuu 1., 2. ja 3. kierroksesta, puolivälieristä, välieristä ja loppuottelusta. Kussakin vaiheessa joukkueparit pelaavat yhden ottelun, jonka voittaja jatkaa eteenpäin. Ottelun ollessa tasatilanteessa varsinaisen peliajan jälkeen pelataan 20 minuutin jatkoaika käyttäen kultaista maalia, minkä jälkeen käydään tarvittaessa rangaistuspotkukilpailu.


text: Turnauksen 48 paikasta 23 myönnetään automaattisesti seuraavien NCAA:n konferenssien mestarijoukkueille:Kukin konferenssi päättää itse omasta sisäisestä pelijärjestelmästään. Useimmissa konferensseissa pelataan runkosarja ja mestaruusturnaus, mutta joissain (esimerkiksi The Ivy Leaguessa) pelkkä runkosarja.


text: Loput NCAA:n mestaruusturnauksen 25 paikkaa myönnetään niin sanotuille at-large-joukkueille. Joukkueista päättää kymmenhenkinen NCAA:n jalkapallokomitea, jonka valinnat perustuvat muun muassa Rating Percentage Indexiin (RPI), joka on matemaattinen kaava eri konferensseista tulevien joukkueiden tason objektiiviseen vertailuun.


text: 16 RPI:ssä parhaiten sijoitettua joukkuetta aloittavat turnauksen toiselta kierrokselta ja muut ensimmäiseltä kierrokselta. Ensimmäisellä kierroksella parit muodostetaan joukkueiden maantieteellisen läheisyyden mukaan, ja lisäksi parien muodostamisessa pyritään siihen, ettei joukkue kohtaa turnauksen ensimmäisessä ottelussaan oman konferenssinsa joukkuetta. Turnauksen välierät ja loppuottelu järjestetään samalla ennalta valitulla stadionilla, ja niistä käytetään nimitystä College Cup (vertaa muun muassa koripallon Final Four -turnaukseen). Muissa vaiheissa ottelut järjestetään toisen osallistuvan joukkueen kotistadionilla.


text:
¹ Mestaruus jaettiin.
² Mestaruus mitätöitiin myöhemmin.


title: Big Planet

text: Big Planet on Jack Vancen tieteisromaani, joka ilmestyi lehdessä 1952 ja kirjana 1957. Vance kirjoitti teoksen 1948.


title: Riley Hern

text: William Milton ”Riley” Hern (5. joulukuuta 1880 – 24. kesäkuuta 1929) oli kanadalainen jääkiekkomaalivahti. Hän oli ensimmäinen ammattimainen maalivahti, joka pelasi Stanley Cupin voittaneessa joukkueessa.


title: Peigneur

text: Peigneur on järvi Louisianan osavaltiossa Yhdysvalloissa. Järven pinta-ala on 1 125 eekkeriä (5 km²). Peigneur oli tavanomainen makeanveden järvi, kunnes vuonna 1980 tapahtunut onnettomuus muutti järven koostumuksen.


title: Peigneur

text: Diamond Crystal Salt Company operoi järven alla suolakaivosta, jossa oli kilometreittäin tunneleita. Öljy-yhtiö Texaco etsi maaperästä öljyä suorittamalla koeporauksia järvellä öljynporauslautalla. Virhelaskelman johdosta pora osui kaivoskäytävään laukaisten ketjureaktion. Järven vesimassa alkoi virrata suolakaivokseen ja virtaus veti lopulta järven rannoilta mukanaan suuria maakaistaleita rakennuksineen. Seuraavan kahden päivän aikana järvestä Meksikonlahteen virtaava, 20 kilometriä pitkä kanava, Delcambre Canal, vaihtoi suuntaustaan ja rupesi virtaamaan murtovettä merestä entiseen Peigneurjärveen. Päivien kuluttua matalasta makeanveden järvestä oli tullut syvä suolavesijärvi.


title: S-75

text: S-75 Dvina () eli Naton kooditunnuksella kutsuttuna SA-2 Guideline oli Neuvostoliiton kehittämä ilmatorjuntaohjus. Ohjustyyppi tuli kuuluisaksi Francis Gary Powersin ohjaaman U-2-vakoilulentokoneen pudotuksella vappuna 1.5.1960. Pudotus tapahtui suuresta, arviolta n. 20 km:n korkeudesta. Ilmapudotus toteutettiin NKP:n pääsihteerin Nikita Hruštšovin käskystä Sverdlovskin, nykyisen Jekaterinburgin lähistöllä.


title: S-75

text: Korkealla yläkorkeuksissa (yli 20 000 m) tehdyt, pääosin Yhdysvaltain suorittamat vakoilulennot aiheuttivat neuvostoliittolaisille runsaasti päänvaivaa. Tästä syystä S-75:n kehitystyötä nopeutettiin. Ohjustyyppi hyväksyttiin asekelpoisuuteen vuonna 1957. Kun ohjustyypillä oli tehty ensimmäiset ilmapudotukset, palkittiin suunnitteluun osallistuneita. Esimerkiksi suunnittelijat B.V. Bunkin ja P.D. Grušin nimitettiin Neuvostoliiton sankareiksi kunniamerkein sekä muin huomionosoituksin. Sverdlovskin yläpuolella olleessa välikohtauksessa menehtyi Mig-19:llä lentänyt NL:n oma pilotti, yliluutnantti Sergei Safronov, joka palkittiin postuumisti. Hänen koneensa tuhoutui oman V-750-ohjuksen (S-75/SA-2) osumasta.


title: S-75

text: Selkkauksen aikana laukaistiin kaikkiaan 14 ohjusta, joista kolmen todettiin osuneen. Neuvostohävittäjien saavuttama torjuntakorkeus ei ollut riittävä ilmataistelutehtäviin ryhtymistä varten. Yhden ohjuksen taistelukärki oli 190 kg:n painoinen, joten sen tuhovaikutus ulottui laajalle alalle. Ohjuksen maksimina toimintakorkeutena esitetään olevan vähintään 22 km.


title: S-75

text: "Dvina"-ohjusta kehiteltiin edelleen, ja versioita oli lukuisia sekä erinimisiä. S-75:n edeltäjä oli S-25 Berkut (Naton antama nimi "SA-1 Guild"). Dvinan toinen versio oli nimeltään "Desna" (v.1959), jotka molemmat ovat Venäjällä (Neuvostoliitossa) virtaavia jokia . Desna oli Dvinaa ulottuvampi, ja sen jälkeen kehitettiin vielä "Volhov"-ohjus, joka lensi jopa 30 km:n korkeudessa (v. 1961).


title: S-75

text: Ohjusasetyyppi osallistui aktiivisti Kuuban ohjuskriisiin, ja sillä saatiin aikaan ilmapudotuksia selkkauksen vallitessa. S-75-sarjan ohjukset (Dvina, Desna, ehkä Volhovkin) osallistuivat myös Vietnamin sotaan. Ne olivat osa Pohjois-Vietnamin ilmapuolustusjärjestelmää.


title: S-75

text: S-75:sta kehiteltiin edelleen S-125 "Petšora"/"Neva". Myös Suomi käytti tätä aluetorjuntaohjusta nimellä ItOhj79. Nato tunsi ohjuksen nimellä "SA-3 Goa".


title: Harry Roy

text: Harry Roy (12. tammikuuta 1900 Lontoo – 1. helmikuuta 1971 Lontoo) oli englantilainen tanssimusiikin orkesterinjohtaja, klarinetisti, laulaja ja säveltäjä.


title: Harry Roy

text: Roy perusti yhtyeen veljensä Sid Royn kanssa vuonna 1919 ja soitti tamän kanssa Lontoossa vuoteen 1931 asti. He tekivät vuonna 1928 kiertueen Etelä-Afrikkaan ja Australiaan ja myöhemmin konsertoivat myös Saksassa.


title: Harry Roy

text: Vuodesta 1931 lähtien Harry Roy johti omaa yhtyettään, joka teki aktiivisesti kiertueita ja soitti vakituisesti muun muassa Lontoon Café Anglais’ssa ja Mayfair Hotelissa. Hänen yhtyeensä tunnuskappaleena toimi ”Bugle Call Rag”; Roy itse sävelsi yhtyeen repertuaariin muun muassa kappaleet ”Hurricane Harry”, ”The Roy Rag” ja ”Sarawaki”. 1930-luku jäi Royn suosituimmaksi ajaksi, eikä hän toisen maailmansodan jälkeen saavuttanut enää samanlaista suosiota.


title: 7400 (piirisarja)

text: 7400-piirit on sarja TTL-logiikkapiiriperheen integroituja piirejä ja historiallisesti ensimmäisiä laajalle levinneitä TTL-perheen piirisarjoja. Nykyisin niiden pinnijärjestykseltään yhtenevien varianttien valmistuksen laajamittaisuus on tehny niistä "de-facto" standardin digitaalielektroniikkassa.


title: 7400 (piirisarja)

text: 7400-piirejä on satoja aina kiikuista, BCD-dekoodereihin, laskuripiireihin, loogisiin portteihin ja rekistereihin. Niiden käyttöjännitealue on yleensä 4,5-5,5 V.


title: 7400 (piirisarja)

text: Nykyisin suuri osa 7400-sarjan piireistä on CMOS-tekniikalla valmistettuja johdannaisia, joilla on yhteensopiva pinnijärjestys. Alun perin piirien ominaisuudet toteutettiin bipolaaritransistoreilla, mutta nykyään käytetään usein kanavatransistoritekniikkaa, jonka ansiosta valmistuskustannukset ja tehonhäviöt ovat pienemmät. CMOS-tekniikalla saadaan myös laajempi käyttöjännitealue, esimerkiksi 2,0-6,0 V.


title: 7400 (piirisarja)

text: Piirejä valmistetaan useaan eri pakkaustyyppiin, esimerkiksi tavallinen PDIP reikäpiirilevyille ja SMD-versiot SO, SSOP ja TSSOP. Suurin osa 7400-piireistä on 14-nastaisia.


title: 7400 (piirisarja)

text: Piirien nimeäminen riippuu valmistus- ja pakkaustekniikasta. Valmistustekniikalla on vaikutusta piirin ominaisuuksiin, esimerkiksi nopeuteen, tehonkulutukseen ja käyttöjännitteeseen.


title: 7400 (piirisarja)

text: Bipolaaritekniikalla tuotetut piirit:


title: 7400 (piirisarja)

text: CMOS-tekniikalla tuotetut piirit:


title: 7400 (piirisarja)

text: Piirin nimen perässä olevat viimeiset kirjaimet ilmoittavat pakkaustyypin:


title: Piter FM

text: Piter FM on venäläinen, vuonna 2006 ilmestynyt elokuva. Se on Venäjällä erittäin tunnettu varsinkin nuoren väestön keskuudessa. Ensi-ilta oli 20. huhtikuuta 2006 ja se oli samalla ohjaaja Oksana Bytškovan ensimmäinen kokopitkä elokuva. Tyyliltään se on draamakomedia.


title: Piter FM

text: Elokuva kertoo joukosta sattumia Pietarin kaupungissa. Maša (Jekaterina Fedulova) on nuori venäläinen radiojuontaja, joka työskentelee pietarilaisella Piter FM -nimisellä radiokanavalla. Hän on menossa naimisiin vanhan luokkakaverinsa Kostjan kanssa, mutta ei kuitenkaan vaikuta onnelliselta. Elokuvan toinen päähenkilö on arkkitehti Maksim (Jevgeni Tšyganov), joka on muuttanut Pietariin Nižni Novgorodista ja on eronnut tyttöystävästään. Hänen suunnitelmissaan on ottaa etäisyyttä Venäjään ja lähteä voittamansa arkkitehtikilpailun ansiosta töihin Saksaan. Sattuma puuttuu kuitenkin peliin, kun Masha hävittää kännykkänsä liikennevaloissa. Maksim löytää kännykän, mutta sen palauttaminen Mashalle on monen mutkan takana.


title: Piter FM

text: Vuonna 2009 Pietarissa avattiin uusi Piter FM -niminen radiokanava.


title: Piter FM

text: Eräs useassa kohtauksessa taustalla ollut rakennus, Kapustinin talo, restauroitiin elokuvan ilmestymisen jälkeen sen muodostuttua pienimuotoiseksi nähtävyydeksi.


title: Kimmo Granqvist

text: Kimmo Granqvist (19. heinäkuuta 1968 Ahvenanmaa) on suomalainen romanin kielen tutkija. Nykyisin hän tutkii ja opettaa romanikieltä ja kreikkaa Helsingin yliopistossa sekä toimii tammikuusta 2017 lukien Södertörnin korkeakoulussa Tukholmassa Pohjoismaiden ensimmäisenä romanitutkimuksen professorina.Hän on aiemmin työskennellyt Kotimaisten kielten tutkimuskeskuksessa erikoistutkijana ja osastonjohtajana.


title: Kimmo Granqvist

text: Granqvist on opiskellut kreikan kieltä Helsingin ja Tukholman yliopistoista ja on väitellyt tohtoriksi Tukholmasta. Hän tuli 1997 siviilipalvelukseen Kotimaisten kielten tutkimuskeskukseen samaan aikaan, kun siellä aloitettiin romanikielen tutkimusta, ja tähän työhön Granqvist osallistui, alkuun sanakirjatyössä. Hän on Suomessa romanikielen ylin auktoriteetti.


title: Kimmo Granqvist

text: Granqvist on kansainvälisen romanitutkimuksen laitosten verkoston (Network of Academic Institutions in Romani Studies, NAIRS) perustajia ja ensimmäinen puheenjohtaja kaudella 2016-2020.


title: Kimmo Granqvist

text: Granqvist on tehnyt romanikielestä lyhyen kieliopin "Lyhyt Suomen romanikielen kielioppi", ja valmistumassa on perusteellisempi. Tekeillä on myös kielihistoria ja Pohjois-Euroopan romanikielen murteiden kartasto. Vastaavia ei ole aiemmin tehty.


title: ARC 7 de Agosto

text: ARC 7 de Agosto () (viirinumero D-06) oli Kolumbian laivaston Ruotsissa valmistettu Halland-luokan hävittäjä.


title: ARC 7 de Agosto

text: Aluksen köli laskettiin marraskuussa 1955 Götaverkenin telakalla Göteborgissa nimellä "ARC 13 de Junio" (). Alus laskettiin vesille 19. kesäkuuta 1956, ja se valmistui 31. lokakuuta 1958. Se palveli Kolumbian laivastossa romuttamiseensa saakka vuoteen 1986.


title: ARC 20 de Julio

text: ARC 20 de Julio (viirinumero D-05) oli Kolumbian laivaston Ruotsissa valmistettu Halland-luokan hävittäjä.


title: ARC 20 de Julio

text: Aluksen köli laskettiin lokakuussa 1955 Kockumsin telakalla Malmössä. Alus laskettiin vesille 26. kesäkuuta 1956, ja se valmistui 15. kesäkuuta 1958. Alus palveli Kolumbiassa romuttamiseensa saakka vuoteen 1986.


title: Östergötland-luokka

text: Östergötland-luokka oli Ruotsin laivaston hävittäjäluokka, johon kuului neljä 1950-luvun lopulla valmistunutta alusta. Luokan alukset olivat hieman pienempiä kuin edeltäneet Halland-luokan alukset.


title: Cerium(IV)hydroksidi

text: Cerium(IV)hydroksidi (Ce(OH)) on cerium- ja hydroksidi-ionien muodostama epäorgaaninen ioniyhdiste.


title: Cerium(IV)hydroksidi

text: Cerium(IV)hydroksidi saostuu ceriumpitoisista liuoksista vahvojen emästen vaikutuksesta amorfisena, hyytelömäisenä massana. Liuoksesta voi saostua myös cerium(III)hydroksidia, mutta se hapettuu helposti cerium(IV)hydroksidiksi. Happo-emäsluonteeltaan yhdiste on amfoteerinen ja muodostaa vahvojen emästen kanssa ceraattisuoloja.


title: Cerium(IV)hydroksidi

text: Cerium(IV)hydroksidina saostamista käytetään ceriumin erottamiseen muista harvinaisista maametalleista. Cerium(IV)hydroksidi saostuu muita maa-alkalimetallihydroksideja helpommin, koska sen liukoisuustulon arvo on K on noin 10, kun kolmearvoisilla harvinaisten maametallien hydroksideilla liukoisuustulo on luokkaa 10. Jotta cerium(IV)hydroksidi saostuisi mahdollisimman hyvin, voidaan mukana käyttää myös hapettimia, esimerkiksi kaliumpermanganaattia, jotka hapettavat kolmenarvoisen ceriumin neljänarvoiseksi.


title: Venäjän presidentinvaali 2012

text: Venäjän presidentinvaali 2012 järjestettiin Venäjällä 4. maaliskuuta 2012. Venäjän pääministeri Vladimir Putin sai vaalien ensimmäisellä kierroksella noin 64 prosentin ääniosuuden. Toiseksi eniten ääniä, eli noin 17 prosenttia, sai kommunistien Gennadi Zjuganov. Hän kommentoi vaaleja "kieroiksi, täysin epärehellisiksi ja arvottomiksi", jääden pois maanantaina pidetystä ehdokkaiden yhteisestä tiedotustilaisuudesta. Koko maan äänestysprosentti oli noin 65. RIA Novostin mukaan vaalien suurin yllätys oli liberaalin Mihail Prohorovin menestys ja Zjuganovin toinen sija odotettu.


title: Venäjän presidentinvaali 2012

text:
Oppositio arvosteli laajalti 2012 presidentinvaaleja, kuten joulukuussa 2011 pidettyjä duuman vaalejakin, vilpillisiksi ja epäreiluiksi ja piti seuraavan päivän iltana Moskovassa yhteisen mielenosoituksen. Oppositio aikoi järjestää uusia mielenosoituksia 8.-10. maaliskuuta. Punk-yhtye Pussy Riot järjesti helmikuussa noin 40 sekuntia kestäneen mielenosoituksen kirkossa, jossa he esittivät Putinia vastustavan laulun. Seurauksena kolme yhtyeen jäsentä pidätettiin ja tuomittiin kesällä 2012 kahden vuoden rangaistuksiin.
Vladimir Putin varmisti odotetusti voittonsa jo ensimmäisellä kierroksella, saatuaan yli 60% äänistä. Tämä merkitsee hänelle jo kolmatta kautta Venäjän presidenttinä sitten vuoden 2000.


title: Venäjän presidentinvaali 2012

text: Lähde:


title: Venäjän presidentinvaali 2012

text: Suomen ulkoministeri Erkki Tuomiojan mukaan vaalitulos oli odotettavissa ja merkitsi jatkuvuutta. Tuomioja kiinnitti kuitenkin huomiota Venäjällä tapahtuneeseen voimakkaaseen poliittiseen heräämiseen, joka hänen mukaansa tulee johtamaan muutoksiin Venäjällä.


title: Venäjän presidentinvaali 2012

text: Brittiläisen politiikantutkimuslaitos Chatham Housen mukaan "sosiaalinen ja taloudellinen tyytymättömyys ruokkii väistämättä protestointia", ja se odotti protestien leviävän Moskovasta laajemmalle. Venäläinen oppositiojohtaja ja kirjailija Boris Akunin arvioi hallinnon mahdollisten kovien otteiden johtavan opposition radikalisoitumiseen. Euroopan Neuvoston raportissa katsottiin, että Venäjän opposition on nyt kyettävä yhdistämään voimansa muuhunkin, kuin Putinin vastustamiseen. Muuten sitä uhkaa hajaantuminen ja heikentyminen.


title: Venäjän presidentinvaali 2012

text: Venäjän oppositio syytti vaaleja epärehellisiksi. Kommunistien ehdokas Zjuganov, jolle tämä oli neljäs toinen sija presidentinvaaleissa kutsui vaaleja "kieroiksi, täysin epärehellisiksi ja arvottomiksi". Koko maan äänestysprosentti oli 65,3. Prohorovin mielestä vaalit olivat olleet "epäreilut".


title: Venäjän presidentinvaali 2012

text: Tulosten julkistamispäivän iltana, maanantaina 5. maaliskuuta oppositio osoitti Moskovassa mieltä käytyjä vaaleja vastaan.14 000-20 000 ihmistä osallistui Puškinin aukiolla alkaneeseen mielenosoitukseen, joka päättyi sen hajottamiseen noin 2 000 ihmisen kieltäydyttyä jättämään aukiota. Myös toinen, Toinen Venäjä -koalition järjestämä mielenilmaus Keskusvaalikomitean liepeillä hajotettiin. Yhteensä poliisi pidätti ainakin väliaikaisesti ehkä jopa yli 1 000 ihmistä. Mielenosoituksissa olivat paikalla ainakin presidenttiehdokas Mihail Prohorov, kansanedustaja Ilja Ponomarjov, Vasen rintama -liikkeen johtaja Sergei Udaltsov, Toinen Venäjä -ryhmän bolševikki Eduard Limonov ja tunnettu bloginpitäjä Aleksei Navalnyi, kansallismieliset aktivistit Vladimir Tor ja Konstantin Krylov, Boris Nemtsov, Sergei Mitrohin, Grigori Javlinski, Garri Kasparov sekä Ilja Jashin. Oppositio aikoi järjestää uusia mielenosoituksia 8.-10. maaliskuuta.


title: Venäjän presidentinvaali 2012

text: Etyj piti vakavana ongelmana sitä, ettei vaaleissa ollut todellista kilpailua ja piti vaaleja epäreiluina. Etyj:n vaalitarkkailijoiden mukaan kolmasosassa äänestyspaikoista ääntenlaskennassa oli huomautettavaa. Itsenäisten valtioiden yhteisön IVY:n vaalitarkkailijat sen sijaan katsoivat, että vaalit olivat demokraattiset. Tarkkailijaryhmän mukaan vaalit olivat läpinäkyvät, kilpailu avointa ja lakia noudatettiin tiukasti. Venäläisen riippumattoman valvontaryhmän Golosin mielestä vaalit olivat vilpilliset ja Putinin ääniosuuden olisi pitänyt olla noin 51%.


title: Venäjän presidentinvaali 2012

text: Vaalien jälkeisenä päivänä pidetyssä voittajan ja kolmen muun ehdokkaan yhteistilaisuudessa pääministeri Putin lupasi määrätä Keskusvaalikomitean "perusteellisesti selvittämään kaikki mahdolliset rikkomukset", vastauksena Prohorovin ja Mironovin syytöksiin äänestyspaikoilla tapahtuneesta vilpistä. Putin muistutti, että hänen aloitteestaan 95% äänestyspaikoista varustettiin web-kameroilla joulukuun parlamenttivaalien jälkeen. Hän yhtyi Mironoviin, jonka mielestä joistain rikkeistä huolimatta piti rakentava yhteistyö oli protesteja tärkeämpää.Putin kommentoi myös Prohorovin aikeita muodostaa puolue ja pyrkiä uudestaan presidentiksi mahdollisuutena rakentavaan vuoropuheluun ja oli samaa mieltä Prohorovin kanssa siitä, etteivät poliittisesti aktiiviset henkilöt Venäjällä pääse realisoimaan kykyjään. Edelleen Putin vakuutti olevansa valmis “poistamaan väärinkäsityksen muurin kansan ja viranomaisten väliltä".


title: Raspberry Pi

text: Raspberry Pi, tuttavallisemmin RasPi, on yhden piirilevyn tietokone, jonka on kehittänyt brittiläinen Raspberry Pi Foundation. Tietokoneet valmistetaan Walesissa Sonyn Pencoedin tehtaalla.


title: Raspberry Pi

text:
Tietokoneen ensimmäisestä mallista on julkaistu neljä versiota: Model A, Model A+ ja Model B sekä Model B+. Laitteisto perustuu Broadcomin BCM2835-järjestelmäpiiriin (suorittimena ARM1176JZF-S), joka sisältää suorittimen, muistin ja integroidun grafiikkapiirin. Tietokone kytketään televisioon tai monitoriin, syöttölaitteina voi käyttää USB-näppäimistöä ja hiirtä, massamuistina on Secure Digital -kortti. Virtalähteeksi sopii kännykän laturi.
Tietokoneen suoritin on samanlainen kuin vanhemmissa älypuhelimissa. Laitteen suorituskykyä on verrattu 300 MHz Pentium II:een, grafiikkapiirin puolestaan ensimmäiseen Xboxiin.
Yksi puutteista on paristovarmennettu kello. Konetta käynnistettäessä kellonaika pitää aina synkronisoida netistä tai syöttää käsin.


title: Raspberry Pi

text: Raspberry Pi julkaistiin 29.2.2012 kello 6:00 (UTC). Tuotteen jakelijoina toimii Premier Farnell ja RS Components. Kummankin jakelijan verkkosivut lamaantuivat tietokoneen valtavan suosion vuoksi ja ensimmäinen 10 000 kappaleen erä Model B-sarjaa myytiin lähes välittömästi loppuun.


title: Raspberry Pi

text: Helmikuussa 2015 koneita oli myyty viisi miljoonaa kappaletta, joten se ohitti Sinclair ZX Spectrumin myydyimpänä brittiläisenä koneena.


title: Raspberry Pi

text: Helmikuussa 2015 säätiö julkaisi Raspberry Pi 2:n joka käyttää neliytimistä 900 MHz BCM2836 ARM Cortex-A7 -suoritinta ja sisältää 1 Gt muistia. Uusi suoritin on suorituskyvyltään noin kuusinkertainen entiseen nähden. Hinnan on tarkoitus olla saman kuin vanhalla B-mallilla.


title: Raspberry Pi

text: 29. helmikuuta 2016 julkaistiin Raspberry Pi 3, jossa on niin Bluetooth kuin WLAN:kin. Erona edellisiin Raspberry Pi:hin ja Raspberry Pi 2:een on se, että tietokoneen suoritin on 32-bittisyyden sijaan 64-bittinen.


title: Raspberry Pi

text: Lukuisista Linux-jakeluista on RasPille sovitettuja versioita, kuten myös FreeBSD:stä ja NetBSD:stä. Myös Plan 9 from Bell Labs ja Inferno on sovitettu koneelle.


Raspberry Pi


title: Raspberry Pi

text: KODI-kodinviihdekeskuksen aikaisempi nimi oli XBMC.


title: Raspberry Pi

text: Raspberry Pi Foundation -säätiö perustettiin 2009 kannustamaan tietotekniikan opetusta kouluissa. Säätiötä tukevat Cambridgen yliopisto tietotekniikan laitos ja Broadcom.


title: Raspberry Pi

text: Säätiön perustajiin kuuluivat mm. Elite- ja -pelien kehittäjä tunnettu David Braben, Cambridgen yliopiston tietotekniikan laitoksen professori Alan Mycroft, laitoksen lehtorit Rob Mullins ja Jack Lang, Norcott Technologiesin johtaja Pete Lomas ja Broadcomin teknologiajohtaja Eben Upton, joka oli myös koneen pääsuunnittelija.


title: Väinö Lehtonen (rehumestari)

text: Väinö Lehtonen (8. heinäkuuta 1884 Loimaa – 14. syyskuuta 1956 Helsinki) oli suomalainen Korkeasaaren eläintarhassa työskennellyt rehumestari joka julkaisi useita kirjoja Korkeasaaren eläimistä.


title: Väinö Lehtonen (rehumestari)

text: Hämeestä Helsinkiin muuttanut Lehtonen aloitti työnuransa Korkeasaaressa eläintenhoitajana 1923. Hän siirtyi pian eläintarhan rehumestariksi ja hän työskenteli tässä tehtävässä aina eläkkeelle jäämiseensä saakka 1940-luvun lopulla.


title: Väinö Lehtonen (rehumestari)

text: Lehtonen julkaisi kuusi kirjaa Korkeasaaren eläimistä. Kirjat oli kuvitettu hänen itse ottamillaan valokuvilla. Lehtonen oli aloittanut valokuvauksen 1920-luvulla ja hän kuvasi pääasiassa Korkeasaaressa mutta myös muuallakin Heisingissä. Lehtoselta jäi kaikkiaan noin 1 200 lasinegatiivia. Lehtosen kuvia oli esillä kesällä 2009 Korkeasaaren Karhulinnassa pidetyssä näyttelyssä.


title: Väinö Lehtonen (rehumestari)

text: Lintu- ja luontokirjoja kirjoittanut biologi, opettaja ja lintutieteilijä Leo Lehtonen oli Väinö Lehtosen poika.


title: DAMA

text: DAMA () on kansainvälinen yhdistys, jonka tarkoituksena on edistää yrityksen strategisen informaation kehittämistä ja sen hallintaa organisaatioissa. Yhdistyksellä on alayhdistyksiä 17 maassa.


title: DAMA

text: Yritysten perustietojen hallinta (englanniksi Master Data Management) on digitalisoituvassa maailmassa nousemassa yhä tärkeämmäksi haasteeksi. Dama pyrkii yhdistyksenä edistämään yritysten informaatiostrategioiden kehittämisosaamista sekä lisäämään yritysten perustietojen hallintaan liittyvää tietämystä ja osaamista.


title: DAMA

text: Daman Suomen osaston, Dama Finland ry:n, puheenjohtajana toimii Erkka Niemi. Sen jäsenyrityksiä ovat muun muassa Nokia, Outokumpu, Outotec, Kone, Konecranes, Metso ja Ahlström. Yritysten informaatiostrategioihin erikoistuneita konsulttiyrityksiä ovat Suomessa mm. Accenture ja Avaus Consulting.


title: HMS Östergötland (J20)

text: HMS Östergötland (runkonumerot 20 ja J20) oli Ruotsin laivaston Östergötland-luokan nimikkoalus.


title: HMS Östergötland (J20)

text: Ruotsin hallitus vahvisti aluksen hankinnan 1953. Sen köli laskettiin 1. syyskuuta 1955 Götaverkenin telakalla Göteborgissa ja alus laskettiin vesille 8. toukokuuta 1956. Alus valmistui 3. maaliskuuta 1958. Se poistettiin palveluksesta 1. heinäkuuta 1982 ja alus romutettiin Espanjassa.


title: HMS Östergötland (J20)

text: Alukselle asennettiin 1965 Seacat-ilmatorjuntaohjustenlaukaisualusta () ja samalla poistettiin kolme Boforsin 40 millimetrin tykkiä.


title: Juho Koivistoinen

text: Johannes (Juho) Koivistoinen (29. elokuuta 1872 Pietari – 27. tammikuuta 1956 Helsinki) oli suomalainen lehtori ja kirjailija.


title: Juho Koivistoinen

text: Koivistoisen vanhemmat olivat talollinen, liikemies Aleksander Koivistoinen ja Elisabet Hölkker. Hän pääsi ylioppilaaksi Viipurin lyseosta 1892 ja opiskeli Helsingin yliopistossa valmistuen filosofian kandidaatiksi 1895 ja maisteriksi 1897.


title: Juho Koivistoinen

text: Koivistoinen toimi Suomen kenraalikuvernöörin kanslian ja senaatin virkamiehenä ja kielenkääntäjänä 1896–1915. Hän oli Koulutoimen ylihallituksen venäjän kielen tarkastaja 1915–1918 ja oli tässä virassa lakkautuspalkalla vuoteen 1933 saakka. Koivistoinen oli myös Kauppakorkeakoulun venäjän kielen lehtorina 1911–1943. Hän sai hovineuvoksen arvon 1915.


title: Juho Koivistoinen

text: Juho Koivistoinen oli naimisissa 1902–1951 Aino Maria Kilpeläisen (k. 1951) kanssa.


title: Juho Koivistoinen

text: Nimimerkillä "J. Savakko":


title: Signe Stenbäck

text: Signe Alida Stenbäck-Lönnberg, vuoteen 1908 "Stenbäck" (26. maaliskuuta 1887 Helsinki – 7. toukokuuta 1958 Porvoo) oli suomalainen suomen ja ruotsin kielillä kirjoittanut kirjailija.


title: Signe Stenbäck

text: Stenbäckin vanhemmat olivat Suomen kaartin aliupseeri Leopold Bernhard Stenbäck ja Anna Kristina Brännlund. Hän meni naimisiin 1908 agronomi Åke Lönnbergin (s. 1881) kanssa joka toimi maanviljelijänä Porvoon maalaiskunnan Vävarsbackassa.


title: Signe Stenbäck

text: Stenbäck kävi tyttökoulun ja suoritti 1907 jatko-opiston. Hän toimi Mikkelin ruotsalaisen yhteiskoulun kirkkohistorian, dogmatiikan, historian ja maantiedon opettajana 1907–1908.


title: Signe Stenbäck

text: Stenbäck julkaisi suomen kielellä useita romaaneja ja ruotsin kielellä runokokoelman. Hän toimi myös kääntäjänä.


title: Signe Stenbäck

text:
Nimellä " Signe Stenbäck":
Nimellä "Signe Stenbäck-Lönnberg":


title: Eva Mannerheim-Sparre

text: Eva Hedvig Wilhelmina Mannerheim-Sparre (30. kesäkuuta 1870 Askainen – 27. joulukuuta 1957) oli suomalainen ruotsin kielellä kirjoittanut kirjailija.


title: Eva Mannerheim-Sparre

text: Eva Mannerheim-Sparren vanhemmat olivat kreivi Carl Robert Mannerheim (1835–1914) ja Hedvig Charlotta Hélène von Julin. Perheessä oli kahdeksan lasta joista Eva oli kolmanneksi nuorin. Marsalkka Carl Gustaf Emil Mannerheim oli Evan vanhempi veli.


title: Eva Mannerheim-Sparre

text: Eva Mannerheim-Sparre oli naimisissa vuodesta 1893 ruotsalaisen kreivi Louis Sparren kanssa. Louis Sparre johti Porvooseen perustamaansa Iris-tehdasta jossa valmistettiin huonekaluja ja keramiikkaa. He asuivat Porvoossa "Villa Wilhelmsberg"-nimisessä huvilassa vuoteen 1908 saakka jolloin he muuttivat pois Suomesta. Eva Mannerheim-Sparre harjoitti kirjojen korusidontaa ja hän perusti myöhemmin miehensä kanssa kirjansitomon.


title: Eva Mannerheim-Sparre

text: Eva Mannerheim-Sparre tunnetaan erityisesti keittokirjastaan "Kokbok för finsmakare och vanliga hungriga" joka käännettiin myös suomen kielelle. Hän kirjoitti myös muistelmateoksia ja matkakuvauksia.


title: HMS Gästrikland (J22)

text: HMS Gästrikland (runkonumerot 22 ja J22) oli Ruotsin laivaston Östergötland-luokan hävittäjä.


title: HMS Gästrikland (J22)

text: Sen köli laskettiin 1. lokakuuta 1955 Götaverkenin telakalla Göteborgissa ja alus laskettiin vesille 6. kesäkuuta 1956. Alus otettiin palvelukseen 14. tammikuuta 1959. Se poistettiin palveluksesta 1. heinäkuuta 1982 ja alus romutettiin Britteinsaarilla.


title: HMS Gästrikland (J22)

text: Alukselle asennettiin 1963 Seacat-ilmatorjuntaohjustenlaukaisualusta () ja samalla poistettiin kolme Boforsin 40 millimetrin tykkiä.


title: Pentinmäki

text: Pentinmäki on kylä Iitin kunnassa. Pentinmäki sijaitsee Kausalan kylän eteläpuolella.


title: Pentinmäki

text: Pentinmäen läpi kulkee Seututie 360.


title: HMS Södermanland (J21)

text: HMS Södermanland (runkonumerot 21 ja J21) oli Ruotsin laivaston Östergötland-luokan hävittäjä.


title: HMS Södermanland (J21)

text: Sen köli laskettiin 1. kesäkuuta 1955 Eriksbergs Mekaniska Verkstads AB:n telakalla Göteborgissa ja alus laskettiin vesille 28. toukokuuta 1956. Alus otettiin palvelukseen 27. kesäkuuta 1958. Se poistettiin palveluksesta 1. heinäkuuta 1982 ja alus romutettiin Espanjassa.


title: HMS Södermanland (J21)


title: HMS Hälsingland (J23)

text: HMS Hälsingland (runkonumerot 23 ja J23) oli Ruotsin laivaston Östergötland-luokan hävittäjä.


title: HMS Hälsingland (J23)

text: Sen köli laskettiin 1. lokakuuta 1955 Eriksbergs Mekaniska Verkstads AB:n telakalla Göteborgissa ja alus laskettiin vesille 14. tammikuuta 1957. Alus otettiin palvelukseen 17. kesäkuuta 1959. Se poistettiin palveluksesta 1. heinäkuuta 1982 ja alus romutettiin Karlskronassa.


title: HMS Hälsingland (J23)

text: Alukselle asennettiin 1965 Seacat-ilmatorjuntaohjustenlaukaisualusta () ja samalla poistettiin kolme Boforsin 40 millimetrin tykkiä.


title: Peter von Köppen

text: Peter von Köppen (, myös Кёппен, "Kjoppen"; 2. maaliskuuta 1793 Harkova – 4. kesäkuuta 1864 Karabagin kartano Aluštan lähellä) oli saksalaissyntyinen venäläinen tilastotieteilijä, etnografi ja bibliografi.


title: Peter von Köppen

text: Peter von Köppenin isä oli Katariina II:n Venäjälle kutsuma brandenburgilainen lääkäri. Hän valmistui Harkovan yliopistosta oikeustieteilijäksi ja työskenteli Pietarissa postivirastossa. Hän osallistui Venäläisen kirjallisuuden harrastajien seuran perustamiseen vuonna 1816 ja julkaisi yhtä Venäjän ensimmäisistä bibliografisista aikakauslehdistä. Vuodesta 1829 lähtien Köppen asui Krimillä keräten aineistoa Venäjän maantieteestä ja luonnonhistoriasta. Vuonna 1834 hän palasi Pietariin saksankielisen sanomalehden toimittajaksi. Hänet valittiin Pietarin tiedeakatemian tilastotieteen akateemikoksi vuonna 1843. Vuonna 1845 hän osallistui Venäjän maantieteellisen seuran perustamiseen. Vuodesta 1852 lähtien Köppen vietti suurimman osan ajastaan Krimillä.


title: Peter von Köppen

text: Köppenin tärkeimmät teokset käsittelevät Venäjän väestöä ja kansallisuusrakennetta laajan tilastollisen aineiston valossa. Vuonna 1851 hän julkaisi Venäjän ensimmäisen etnografisen kartan ja vuonna 1857 monografian "Devjataja revizija. Issledovanije o tšisle žitelei v Rossii v 1851 godu". Hänen aloitteestaan alettiin julkaista Venäjän asutuskeskusten luetteloja. Köppenin aineistoon perustuu myös vuosina 1863–1885 ilmestynyt Venäjän keisarikunnan maantieteellis-tilastollinen sanakirja.


title: Peter von Köppen

text: Köppenin vuonna 1849 julkaisema Pietarin läänin etnografinen kartta selityksineen ("Erklärender Text zu der ethnographischen Karte des St. Petersburger Gouvernements, 1867") sisältää arvokkaita tietoja Inkerinmaan inkerinsuomalaisesta, inkerois- ja vatjalaisasutuksesta. Hän on laatinut myös kansatieteellisen esityksen Suomesta ("Finnland in ethnographischer Bezeihung", 1846).


title: Peter von Köppen

text: Köppenin poika oli meteorologi Wladimir Köppen (1846-1940).


title: Mankalan rautatieasema

text: Mankalan rautatieasema () on rautatieliikennepaikka -radalla Iitin Mankalassa noin 9 kilometriä Kausalasta Lahden suuntaan.


title: Mankalan rautatieasema

text: Liikennepaikka avattiin laiturivaihteena vuonna 1916 kaksoisraiteen käyttöönoton yhteydessä, jolloin myös Sitikkalan henkilöliikenteen pysähdykset siirtyivät sinne. Mankalan asemarakennus valmistui vuonna 1917 ja sitä laajennettiin vuonna 1945. Henkilöliikenne lakkautettiin toukokuussa 1970 ja liikennepaikka vuotta myöhemmin. Sivuraiteet ja asemarakennus on sittemmin purettu.


title: Mankalan rautatieasema

text: Mankala avattiin uudelleen liikenteelle lokakuussa 2013 raiteenvaihtopaikkana.


title: Iitin kirkonkylä

text: Iitin kirkonkylä on Iitin kunnan historiallinen keskus. Kirkonkylä valittiin vuonna 1990 Suomen kauneimmaksi kyläksi. Kyläkuvaa hallitsee vuonna 1693 rakennettu punainen Iitin kirkko sekä ohi virtaava Kymijoki. Iitin kirkossa ja "Wanhassa Pappilassa" järjestetään vuosittain Iitin musiikkijuhlat kesäkuussa.


Luettelo Ruotsin merivoimien rannikkopanssarilaivoista listaa Ruotsin merivoimissa palvelleet rannikkopanssarilaivat. Ensimmäinen laskettiin vesille 1886 ja viimeinen 1918.


title: Dejan Tomašević

text: Dejan Tomašević (; s. 6. toukokuuta 1973 Belgrad) on serbialainen kilpauransa päättänyt koripalloilija.


title: Dejan Tomašević

text: Tomašević pelasi koripalloa KK Borac Čačakin juniorijoukkueissa, joista hän nousi edustusjoukkueeseen kaudeksi 1990–1991. Kauden päätteeksi hän siirtyi KK Crvena zvezdaan, jossa hän pelasi vuoteen 1995 asti. Seuran paidassa Tomašević voitti Serbia ja Montenegron-mestaruuden vuosina 1993 ja 1994. Vuodet 1995–1999 hän pelasi KK Partizanissa, jossa hän voitti niin ikään kaksi maan mestaruutta. Lisäksi hänet valittiin kaudella 1997–1998 sarjan arvokkaimmaksi pelaajaksi ja hän voitti Euroliigan levypallotilaston. Vuosiksi 1999–2001 Tomašević siirtyi KK Budućnost Podgoricaaan, jossa hän voitti jälleen kaksi kertaa Serbia ja Montenegro-mestaruuden. Hänet valittiin myös kauden 2000–2001 arvokkaimmaksi pelaajaksi Euroliigassa.


title: Dejan Tomašević

text: Vuonna 2001 hän siirtyi ensimmäistä kertaa ulkomaille, TAU Cerámicaan. Kausi päättyi Espanjan-mestaruuteen ja Tomašević siirtyi kolmeksi kaudeksi Pamesa Valenciaan. Seuran paidassa hän voitti Eurocupin. Vuonna 2005 Tomašević siirtyi Panathinaikosiin, jossa hän voitti ainoan Euroliiga-mestaruutensa kaudella 2006–2007. Kauden 2008–2009 Tomašević pelasi PAOK Thessalonikissa ja lopetti ammattilaiskoripallon tämän jälkeen.


title: Dejan Tomašević

text: Maajoukkuetasolla Tomašević edusti Jugoslaviaa ja myöhemmin Serbia ja Montenegroa. Hän voitti Euroopan-mestaruuden vuosina 1995, 1997 ja 2001. Lisäksi hän voitti EM-pronssia vuonna 1999. MM-tasolla Tomašević juhli kaksi kertaa maailmanmestaruutta vuosina 1998 sekä 2002. Olympialaisista hän voitti hopeaa vuonna 1996. Tomašević edusti maataan myös vuosien 2000 ja 2004 olympialaisissa.


title: Kerron sinulle kaiken

text: Kerron sinulle kaiken on 8. maaliskuuta 2013 ensi-iltansa saanut Simo Halisen ohjaama suomalainen elokuva. Elokuvan pääosissa nähdään Leea Klemola ja Peter Franzén. Elokuvan tuotti Edith Film Oy.


title: Kerron sinulle kaiken

text:
Leea Klemola palkittiin vuonna 2014 roolistaan elokuvassa parhaan naispääosan ja Simo Halinen käsikirjoituksestaan parhaan käsikirjoituksen Jussi-palkinnolla.
Vuonna 2013 elokuva oli Suomen ehdokkaana Pohjoismaiden neuvoston elokuvapalkinnon saajaksi.


title: Silent Hill: Revelation 3D

text: Silent Hill: Revelation 3D on vuonna 2012 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut Michael J. Bassett. Elokuva perustuu "Silent Hill" -pelisarjaan ja on elokuvan "Silent Hill" jatko-osa. "Revelation 3D":n pääosissa ovat Adelaide Clemens, Kit Harington ja Sean Bean.


title: Silent Hill: Revelation 3D

text: Elokuvan kuvaukset alkoivat 7. maaliskuuta 2011 Torontossa, Kanadassa ja päättyivät 14. toukokuuta 2011. Ensi-iltansa elokuva sai 26. lokakuuta 2012.


title: Laura Horelli

text: Laura Horelli (s. 1976 Helsinki) on suomalainen kuvataiteilija. Hän on asunut ja työskennellyt Berliinissä vuodesta 2001 lähtien.


title: Laura Horelli

text: Horelli on saanut saksalaisen Hannah Höch -tukipalkinnon, joka myönnetään Berliinissä asuville naistaiteilijoille. Horelli tekee videoita, joissa hän käyttää usein perhevalokuvia ja esittää kommentteja.


title: Laura Horelli

text: Hänen äitinsä oli ravitsemisterapeutti Helena Horelli.


title: Predrag Danilović

text: Predrag "Saša" Danilović (; s. 26. helmikuuta 1970 Sarajevo, Bosnia ja Hertsegovinan ST, Jugoslavia) on serbialainen kilpauransa päättänyt koripalloilija.


title: Predrag Danilović

text: Danilovićin koripallotaidot huomasi Željko Obradović, joka hankki hänet KK Partizanin juniorijoukkueisiin. Danilović pelasi seurassa jonkin aikaa, kunnes lähti Yhdysvaltoihin Cookevillen lukioon. Vuonna 1988 hän palasi Jugoslaviaan ja aloitti pelaamisen Partizanissa. Seuran paidassa hän pelasi sekä edustusjoukkueessa että juniorijoukkueessa. Hän harjoitteli koripalloa ajoittain jopa 7–8 tuntia päivässä. Partizanin paidassa Danilović voitti Euroliigan-mestaruuden kaudella 1991–1992. Hän ilmoittautui NBA:n vuoden varaustilaisuuteen, jossa Golden State Warriors varasi hänet toisella kierroksella. Vuonna 1992 hän siirtyi italialaiseen Virtus Bolognaa, jonka paidassa hän voitti kolme Italian-mestaruutta vuosina 1993–1995.


title: Predrag Danilović

text: Danilović siirtyi vuonna 1995 NBA:han, jossa hänen pelioikeutensa oli kaupattu Miami Heatille. Ensimmäisellä pelikaudellaan hän teki 13,4 pistettä ottelua kohden. Hän aloitti kauden 1996–1997 Miamissa, mutta hänet kaupattiin helmikuussa 1997 Dallasiin. Loppukausi oli tilastollisesti hänen paras kautensa, sillä hän teki Dallasin paidassa 16,6 pistettä ottelua kohden. Hän palasi kuitenkin Bolognaan vuonna 1997 ja voitti sekä Italian- että Euroliigan-mestaruuden vuonna 1998. Hän lopetti ammattilaisuransa kauden 1999–2000 päätteeksi.


title: Predrag Danilović

text: Danilović edusti maajoukkuetasolla Jugoslaviaa, jonka paidassa hän voitti EM-kultaa vuosina 1989, 1991, 1995 ja 1997. Vuoden 1999 EM-kisoista hän voitti pronssia. Olympiatasolla Danilović voitti olympiahopeaa vuonna 1996. Hän edusti maataan myös vuoden 2000 olympialaisissa.


title: Liègen joukkosurma 2011

text: Liègen pommi-isku tapahtui Belgian Vallonia-alueella Liègen kaupungissa 13. joulukuuta 2011.


title: Liègen joukkosurma 2011

text: Hyökkääjä, 33-vuotias Nordine Amrani, heitti kranaatteja ja ampui FN FAL -aseella tavallisia ihmisiä kohti. Hän tappoi viisi ihmistä ja 125 loukkaantui, joista seitsemän vakavasti. Aiemmin samana päivänä hyökkääjä ampui naisen kotonaan.


title: Luettelo Uniklubin kappaleista

text: Tämä on luettelo rock-yhtye Uniklubin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Polvilumpion ruston pehmentyminen

text:
Polvilumpion ruston pehmentyminen tunnetaan myös nimella CMP ja Chondromalacia patellae
Ruston pehmentyminen jaetaan neljään vaikeusasteeseen seuraavasti:


title: Fennica (elokuvayhtiö)

text: Oy Fennica Ab tai Fennica-Filmi oli suomalainen elokuvatuotantoyhtiö. Sen perusti vuonna 1926 liikemies Armas Willamo kumppaneineen. Hallituksen varajäsenenä toimi venäläisperäinen liikemies Georg Uschakoff. Virallisesti se oli ”teknisten ja muiden luvallisten tavaroiden agentuuri- ja myyntiliike”.


title: Fennica (elokuvayhtiö)

text: Vuonna 1928 Willamo rahoitti nuorten Valentin Vaalan ja Teuvo Tulion ensimmäisen elokuvan "Mustat silmät", joka valmistui seuraavana vuonna. Yhtiö toimi viiden ensimmäisen Vaalan elokuvan tuotantoyhtiönä. Kuudeskin elokuva ehdittiin aloittaa, mutta sen teki loppuun toinen tuotantoyhtiö.


title: Fennica (elokuvayhtiö)

text: Vuonna 1932 Vaala osti vähemmistöosuuden Oy Fennica Ab:sta. Seuraavana vuonna myös Tulio osti yhden osakkeen. Vuonna 1934 yhtiö joutui talousvaikeuksiin, mutta se välttyi konkurssilta epämääräisten olosuhteiden vallitessa, jossa myös tuotantoyhtiö Aho & Soldan kärsi tappioita. Konkurssiin Oy Fennica Ab asetettiin vuonna 1949, jolloin sen toimialueena oli ollut viimeiset vuodet turpeennosto.


title: Fennica

text: Fennica voi tarkoittaa useampaa asiaa


title: Olancho (departementti)

text: Olancho on departementti Hondurasin itäosassa. Sen pääkaupunki on Juticalpa, pinta-ala 23 905 km ja asukasluku 459 816 asukasta. Departementti on perustettu vuonna 1825. Sen maatalouden tärkeitä tuotteita ovat kahvi, maissi, sokeriruoko, banaanit ja riisi.


title: Miroslav Berić

text: Miroslav Berić (; s. 20. tammikuuta 1973 Belgrad) on serbialainen kilpauransa päättänyt koripalloilija.


title: Miroslav Berić

text: Berić nousi KK Partizanin edustusjoukkueeseen vuonna 1993. Hän voitti seuran kanssa Jugoslavian-mestaruuden kolme kertaa vuosina 1995–1997. Lisäksi Berić voitti cup-mestaruuden kahdesti vuosina 1994 ja 1995. Vuosiksi 1997–1999 hän siirtyi espanjalaiseen Saski Baskoniaan, jossa hän voitti yhden Copa del Reyn-mestaruuden. Lisäksi seura sijoittui Espanjan liigassa parhaimmillaan hopealle. Kauden 1999–2000 Berić vietti italialaisessa Scaligera Basket Veronassa, josta hän siirtyi vuodeksi takaisin Partizaniin. Vuosiksi 2001–2003 hän siirtyi Scavolini Pesaroon. Kauden 2003–2004 Berić pelasi liettualaisessa Žalgiriksessa. Tämän jälkeen hän edusti muun muassa Azovmaš Mariupolia ja Gijón Baloncestoa.


title: Miroslav Berić

text: Berić edusti maajoukkueurallaan Jugoslaviaa. Hän voitti EM-kilpailuista kultaa vuosina 1995 ja 1997. MM-kilpailuissa Berić voitti MM-kultaa vuonna 1998. Lisäksi hän voitti olympiahopeaa vuonna 1996.


title: José Santos Zelaya

text: José Santos Zelaya (1853–1919) oli Nicaraguan presidentti 1893 - 1909. Hän nousi valtaan Liberaalien kapinassa, joka lopetti 30 vuotta jatkuneen konservatiivien vallan. Hän suhtautui vihamielisesti Yhdysvaltoihin, ja pyrki yhdistämään Keski-Amerikan valtiot järjestelemällä vallankumouksen Hondurasissa ja El Salvadorissa.


Luettelo Ruotsin merivoimien risteilijöistä listaa Ruotsin merivoimissa palvelleet risteilijät. Ensimmäinen laskettiin vesille 1896 ja viimeinen 1945.
Toisen maailmansodan aikana merivoimat kutsui palvelukseen siviilialuksia, jotka täydensivät merivoimien omaa kalustoa. Alusten otto oli suunniteltu jo aiemmin ja yksistään vuonna 1939 palvelukseen oli tarkoitus ottaa yhdeksän kauppalaivaa aseistettavaksi apuristeilijöiksi. Nämä olivat Sveayhtiön rahtialukset "Regin" ja "Ragne", rautateiden junalautta "Drottning Victoria", Sveayhtiön "Waria", "Warun", "Wiril" ja "Wormo", Svenska Lloydin matkustaja-alus "Suecia" sekä Transatlanticsin "Kaaparen".


title: Luettelo Ruotsin merivoimien risteilijöistä

text: Näistä kuitenkin otettiin palvelukseen ja varustettiin lopulta vain viisi. Näistäkään kaksi ei toiminut apuristeilijöinä, vaan oli muissa tehtävissä. Vuonna 1942 tehtiin päätös ottaa palvelukseen vielä Broströmin "MS Gotland", mutta muutostyö peruutettiin miinalaiva "HMS Älvsnabbenin" valmistuessa telakalta.


text: Palvelukseen otetut alukset:


title: Riksväg 77

text: Riksväg 77 on Ruotsissa kulkeva valtatie, joka kulkee Knivstan kunnasta E4:n moottoritien liittymästä Norrtäljen kaupungin keskustan läheisyydessä sijaitsevaan Länsväg 276:n risteykseen. Tien laatu vaihtelee ja sen pituus on 52 kilometriä.


title: Riksväg 77

text: Tie alkaa Knivstasta E4:n liittymästä. Tie kulkee ensimmäisen pätkän Rimboon melko suorasti ja loivamutkaisesti, sen aikana se ohittaa aivan alussa Valloxenin järven, kahdeksan kilometrin päässä siitä se puolestaan ohittaa Länsväg 273:n risteyksen ja melko sen vieressä Uppsalan läänin ja Tukholman läänin rajan. Sitten loppumatkan aikana se ohittaa vielä Johannesbergin golfkentän sen pohjoispuolelta sekä Metsjönin ja Långsjönin järvet.